cyanic-selkie/wikianc huggingface dataset:
ಅಲಾಯಿ ಹೆಜ್ಜೆ
ತಾತ್ಪರ್ಯ
ಮನಿ ಕಟ್ಟಿಸಲು ಇಷ್ಣೆಲ್ಲಾ ಮಾಡಬಯಸುವ ಈ ಮನುಷ್ಯ ಮಾತ್ರ ತನ್ನ ಅತಿಯಾದ ಉತ್ಸಾಹದಲ್ಲು ಎದರಿನವರ ನಿರುತ್ಸಾಹ, ಅಸಂತೋಷಗಳನ್ನು ಕಂಡುಕೊಳ್ಳುವ ತಾಳ್ಮೆಯನ್ನುಳಿಸಿಕೊಂಡಿದ್ದಾನೆ. ತನ್ನ ಅತಿಯಾದ ಉತ್ಸಾಹ ಮತ್ತು ಆತ್ಮವಿಶ್ವಾಸ ಕೂಡ ದುರ್ಬಲ, ಸೂಕ್ಷ್ಮ ಮನಸ್ಥಿತಿಯವರಿಗೆ ಕಿರಿಕಿರಿಯುಂಟು ಮಾಡಿ, ಅವರಲ್ಲೆಲ್ಲೋ ಕೀಳರಿಮೆ ಮೂಡಿಸಿಬಿಡುತ್ತೀನಿ ಎಂಬ ಅಂಜಿಕೆ, ಎಚ್ಚರ ವಿಸ್ಮಯಕಾರಿ ರೀತಿಯಲ್ಲಿ ಪ್ರಕಟಗೊಂಡಿದೆ. ಅದಕ್ಕಾಗಿಯೇ 'ಸಂಸಾನಿಲ್ಲದ ಮನಸೀಗೆ ನಾನು ಹರುಷ ಬಿಡತಿನಿ' ಎನ್ನುತ್ತಾರೆ. ಮತ್ತೆ ಮುಂದುವರಿದು; ಒಂಭತ್ತು ಕೂಲ್ಲಿದೊಳಿಗೆ ವಂದು ಕಂಬಕೊಟ್ಟೀನಿ ಆ ಕಂಬಾದ ಸಲುವಾಗಿ ವಂದು ರಂಬೆ ಬಿಟ್ಟೀನಿ ಹತ್ತು ಮಂದಿಗೆ ತೊತ್ತು ಕೈಲಿ ಕೊಡಸ್ತಿನಿ ನನ್ನ ಸರಿಯಾಸರೆ ನಿಂತು ಹಾಡಂತಿನಿ ಶಾಹಿರಬಂದು ನನ್ನ ಮುಂದ ಹಾಡಂತನಿ ಯವಗಿಂದವಗೆ ತೋಡುಮಾಡಿ ಹಾಡಂತೀನಿ ಹಾಡಲೋದರೆ ಬಿಟ್ಟು ಓಡಂತೀನಿ ನಮ್ಮ ಗರೀಬಾ ಗುರುವಿಗೆ ಓಗಿ ಕೇಳಂತೀನಿ ಎಂದು ಕವಿಯನ್ನೇ (ಶಾಹಿರ್-ಕವಿ) ತನ್ನ ಮುಂದೆ ಹಾಡಲು ಆಹ್ವಾನಿಸುತ್ತಾನೆ. ಯವಗಿಂದವಗೆ ತೋಡುಮಾಡಿ ಹಾಡಲು ಹೇಳುತ್ಥಾನೆ. ಹಾಡುವುದಾಗದಿದ್ದಲ್ಲಿ ತಮ್ಮ ಗುರುವಿನ ಬಳಿಗೆ, ಅದೂ ಗರೀಬಾ ಗುರುವಿನ ಬಳಿ ಹೋಗಿ ಕಲಿಯುವಂತೆ ಸೂಚಿಸುತ್ತಾನೆ. ಇಂತಹ ಗರೀಬಾ ಗುರುಗಳು ಈ ಭಾಗದಲ್ಲಿ ಸಾಕಷ್ಟು ಸಂಖ್ಯೆಯಲ್ಲಿದ್ದರು. ಈ ಗರುಗಳು ಅವರನ್ನು ಸುತ್ತುವರೆದ ಶಿಷ್ಯರು ಹುಟ್ಟು ಹಾಕಿದ ಈ ಹಾಡುಗಳಿಗೆ ಮೂಲ ಕರ್ಬಲಾದ ಪ್ರೇರಣೆಯೊಂದಿಗೆ ತಮ್ಮ ಸಮಕಾಲೀನ ಸೂಫಿ ಸಂತರು ಮತ್ತವರ ವಿಚಾರಧಾರೆ ಹೆಚ್ಚಾಗಿ ಪ್ರಭಾವ ಬೀರಿದೆ. ಇದೇ ಹಾಡಲ್ಲಿ ಬರುವ ಈ ಸಾಲು ಕೂಡ ಇದನ್ನೇ ಧೃಡಪಡಿಸುತ್ತದೆ. ಗುರವಿನ್ನಾಮ ನುಡಿದೋನಿಗೆ ಹೌದಂತೀನಿ, ಅಲ್ಲದ ನಾಮ ನುಡಿದೋನಿಗೆ ಬ್ಯಾಡಂತಿನಿ ಎನುತ್ತಾನೆ. ಸೂಫಿಗಳಲ್ಲಿ ಗುರುಭಕ್ತಿ ಅಧಿಕವಾಗಿದ್ದರಿಂದ ಈ ಗೀತೆಯ ಕವಿ ಕೂಡ ಸೂಫಿ ಸಂತನೊಬ್ಬನ ಅನುಯಾಯಿಯಾಗಿರಬಹುದು.
ಉಲ್ಲೇಖ
ವರ್ಗ:ಜಾನಪದ ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಎಲ್. ನಾರಾಯಣ ರೆಡ್ಡಿ
'''ಎಲ್. ನಾರಾಯಣ ರೆಡ್ಡಿಯವರು''' ಸಾವಯವ ಕೃಷಿಯಲ್ಲಿ ಸಾಧನೆ ಮಾಡಿರುವಂತಹ ಪ್ರಗತಿಪರ ರೈತ ಮತ್ತು ಕೃಷಿತಜ್ಞರಾಗಿದ್ದರು. ಇವರು ಕೃಷಿರಂಗದಲ್ಲಿ ಮಾರ್ಗದರ್ಶಕರಾಗಿದ್ದರು.ದೊಡ್ಡಬಳ್ಳಾಪುರ ಸಮೀಪದ ಸೋರಹುಣಸೆ ಗ್ರಾಮದಲ್ಲಿ ನೆಲೆಸಿದ್ದ ಇವರು ಸಾವಯವ ಕೃಷಿಯ ಸಾಧನೆಗಾಗಿ 'ನಾಡೋಜ ಪ್ರಶಸ್ತಿ'ಗೆ ಪಾತ್ರರಾಗಿದ್ದಾರೆ.
ಜೀವನ
ಸೋರಹುಣಸೆ ಗ್ರಾಮದ ನಾರಾಯಣ ರೆಡ್ಡಿಯವರು ಹುಟ್ಟಿದ್ದು ೧೮ ಸೆಪ್ಟೆಂಬರ್ ೧೯೩೫. ತಂದೆ ಲಕ್ಷ್ಮಯ್ಯ ರೆಡ್ಡಿ, ತಾಯಿ ಎಲ್ಲಮ್ಮ. ಹೆಂಡತಿ ಸರೋಜಮ್ಮ. ಮಕ್ಕಳು ಮಂಜುನಾಥ, ನಿತ್ಯಾನಂದ ಮತ್ತು ಸಾಯಿನಾಥ. ರೆಡ್ಡಿಯವರು ಎಸ್.ಎಸ್.ಎಲ್.ಸಿ. ವರೆಗಿನ ವಿದ್ಯಾಭ್ಯಾಸ ಮಾಡಿದ್ದಾರೆ.
ನಿಧನ
ನಾರಾಯಣ ರೆಡ್ಡಿಯವರು ೧೪ಜನವರಿ೨೦೧೯ರಂದು ನಿಧನರಾದರು. ಅವರಿಗೆ ೮೩ ವರ್ಷ ವಯಸ್ಸಾಗಿತ್ತು.
ಹೆಚ್ಚಿನ ಓದು
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು ವರ್ಗ:ನಾಡೋಜ ಪ್ರಶಸ್ತಿ ಪುರಸ್ಕೃತರು ವರ್ಗ:ಕೃಷಿತಜ್ಞರು ವರ್ಗ:೨೦೧೯ ನಿಧನ ವರ್ಗ:೧೯೩೫ ಜನನ
ಹಿರಣ್ಯಾಕ್ಷ
thumb|ವರಾಹಾವತಾರದಲ್ಲಿ ವಿಷ್ಣುವು ಹಿರಣ್ಯಾಕ್ಷನನ್ನು ಸಂಹರಿಸಿದನು
ಹಿಂದೂ ಧರ್ಮದಲ್ಲಿ, ಹಿರಣ್ಯಾಕ್ಷನು ಒಬ್ಬ ಅಸುರನಾಗಿದ್ದನು ಮತ್ತು ದಿತಿ ಹಾಗೂ ಕಶ್ಯಪರ ಪುತ್ರ.
ಕಶ್ಯಪ ಒಬ್ಬ ಪ್ರಾಚೀನ ಋಷಿಯಾಗಿದ್ದನು. ಪ್ರಸ್ತುತ ಮನ್ವಂತರದಲ್ಲಿ ಸಪ್ತರ್ಷಿಗಳಲ್ಲಿ ಒಬ್ಬನು; ಅತ್ರಿ, ವಶಿಷ್ಠ, ವಿಶ್ವಾಮಿತ್ರ, ಗೌತಮ, ಜಮದಗ್ನಿ, ಭಾರದ್ವಾಜರು ಉಳಿದವರು.
ಅವನು ದೇವತೆಗಳು, ಅಸುರರು, ನಾಗರು ಮತ್ತು ಸಮಸ್ತ ಮಾನವಕುಲದ ತಂದೆ. ಅವನು ಅದಿತಿಯನ್ನು ಮದುವೆಯಾಗಿ ಆದಿತ್ಯನಾದ ಅಗ್ನಿಗೆ ಜನ್ಮವಿತ್ತನು. ಅವನ ಎರಡನೇ ಹೆಂಡತಿ ದಿತಿಯಿಂದ ದೈತ್ಯರು ಜನ್ಮತಾಳಿದರು. ದಿತಿ ಹಾಗೂ ಅದಿತಿಯರು ರಾಜ ದಕ್ಷ ಪ್ರತಾಪತಿಯ ಮಕ್ಕಳು. ಇವರಿಬ್ಬರು ಶಿವನ ಪತ್ನಿ ಸತಿಯ ಸೋದರಿಯರು.
ದಿತಿಯು ಸಂಜೆ ವೇಳೆಯಲ್ಲಿ ಗರ್ಭಧರಿಸಿದಳು, ಮತ್ತು ತನ್ನ ಗರ್ಭದಲ್ಲಿ ಆ ಮಗುವನ್ನು ನೂರು ವರ್ಷ ಹೊತ್ತಳು. ಈ ಮಗುವೇ ಹಿರಣ್ಯಾಕ್ಷ.
ಕಾಲ ಮತು ಸೃಷ್ಟಿಯ ತುಂಬಾ ಮೊದಲು, ಹಿಂದೂ ದೇವತೆ ವಿಷ್ಣು ಒಂದು ಬೃಹತ್ ಸಮುದ್ರದ ತೀರದಲ್ಲಿ ಇರುತ್ತಿದ್ದನು. ಅದೇ ತೀರದಲ್ಲಿ ಎರಡು ಬೆಳ್ಳಕ್ಕಿಗಳೂ ಗೂಡು ಕಟ್ಟಿಕೊಂಡಿದ್ದವು. ಪ್ರತಿ ವರ್ಷ ಹೆಣ್ಣು ಬೆಳ್ಳಕ್ಕಿ ಸಮುದ್ರದ ತೀರದಲ್ಲಿ ಮೊಟ್ಟೆಗಳನ್ನು ಇಡುತ್ತಿತ್ತು. ಆದರೆ ಸಮುದ್ರದ ನೀರು ರಭಸದಿಂದ ಒಳನುಗ್ಗಿ ಮೊಟ್ಟೆಗಳನ್ನು ಕೊಚ್ಚಿಕೊಂಡು ಹೋಗುತ್ತಿತ್ತು. ಹೆಣ್ಣು ಬೆಳ್ಳಕ್ಕಿಯು ಪ್ರತಿ ವರ್ಷ ತನ್ನ ಮೊಟ್ಟೆಗಳನ್ನು ಮತ್ತಷ್ಟು ದೂರ ಇಡುತ್ತಿತ್ತು ಆದರೆ ಸಮುದ್ರದ ನೀರು ಪ್ರತಿ ಬಾರಿಯೂ ಮೊಟ್ಟೆಗಳನ್ನು ಕೊಚ್ಚಿಕೊಂಡು ಹೋಗುತ್ತಿತ್ತು. ತಮ್ಮ ನಷ್ಟದಿಂದ ಬೆಳ್ಳಕ್ಕಿಗಳು ದುಃಖಿತಗೊಂಡವು. ಹತಾಶೆಯಲ್ಲಿ, ತಮ್ಮ ನೆರವಿಗೆ ಬರುವಂತೆ, ಮಹಾ ಸಂರಕ್ಷಕ ವಿಷ್ಣುವಿಗೆ ಮೊರೆಯಿಟ್ಟವು. ಅವುಗಳ ದುರದೃಷ್ಟದ ಪರಿಸ್ಥಿತಿ ಬಗ್ಗೆ ವಿಷ್ಣುಗೆ ಕರುಣೆ ಸಹಾನುಭೂತಿ ಅನಿಸಿತು. ಅವನು ತನ್ನ ಬಾಯಿ ತೆರೆದು ಬೃಹತ್ ಗುಟುಕಿನಲ್ಲಿ ಸಮುದ್ರವನ್ನು ನುಂಗಿದನು. ಎಲ್ಲಿ ಸಮುದ್ರವಿತ್ತೊ, ಈಗ ಹೊಸದಾಗಿ ಸೃಷ್ಟಿಗೊಂಡ ತಾಯಿಯಿತ್ತು (ಭೂಮಿ). ಅಷ್ಟು ಬೃಹತ್ ಸಮುದ್ರವನ್ನು ನುಂಗಿದ ಸಾಹಸದಿಂದ ವಿಷ್ಣು ಬಹಳ ಆಯಾಸಗೊಂಡಿದ್ದನು. ಅವನು ವಿಶ್ರಮಿಸಲು ಅಡ್ಡಾದನು ಮತ್ತು ಶೀಘ್ರದಲ್ಲೇ ಗಾಢ ನಿದ್ರೆಗೆ ಹೋದನು. ಅಸುರ ಹಿರಣ್ಯಾಕ್ಷನು ಹತ್ತಿರದಲ್ಲೆ ಅವಿತಿದ್ದನು. ವಿಷ್ಣು ಮಲಗಿದ್ದನ್ನು ನೋಡಿ, ಅವನು ಅವಕಾಶ ಬಳಸಿಕೊಂಡು ರಕ್ಷಣಾರಹಿತ ಭೂದೇವಿಯ ಮೇಲೆ ಕ್ರೂರವಾಗಿ ದಾಳಿ ಮಾಡಿದನು. ಅವನ ಕ್ರೌರ್ಯ ಎಷ್ಟು ಭಾರಿ ಪರಿಮಾಣದಲ್ಲಿತ್ತೆಂದರೆ ಅವಳ ಅವಯವಗಳು ಮುರಿದು ಮೇಲೆ ನೂಕಲ್ಪಟ್ಟವು. ಆಕಾಶದ ಕಡೆ ಚಾಚಿಕೊಂಡ ಈ ಮುರಿದ ಅವಯವಗಳು ಹಿಮಾಲಯವನ್ನು ರಚಿಸಿದವು.
ಹಿರಣ್ಯಾಕ್ಷನು ಭೂಮಿಯನ್ನು ಸಾಗರದ ತಳಕ್ಕೆ ತೆಗೆದುಕೊಂಡು ಹೋದಾಗ ವಿಷ್ಣುವು ಅವನನ್ನು ಸಂಹರಿಸಿದನು.
ಉಲ್ಲೇಖಗಳು
ವರ್ಗ:ಅಸುರರು
ಆರ್ಥರ್ ಹಾರ್ಡೆನ್
ಬ್ರಿಟನ್ನಿನ ಜೈವಿಕ ರಸಾಯನವಿಜ್ಞಾನಿಯಾಗಿದ್ದ ಆರ್ಥರ್ ಹಾರ್ಡೆನ್‌ರವರು ೧೮೬೫ರ ಅಕ್ಟೋಬರ್ ೧೨ರಂದು ಮಾಂಚೆಸ್ಟರ್ನಲ್ಲಿ ಜನಿಸಿದರು. ಹಾರ್ಡೆನ್‌ರವರು ೧೮೯೮ರಲ್ಲಿ ಸಕ್ಕರೆಯ ಕಿಣ್ವನದ (sugar fermentation) ಬಗ್ಗೆ ಪ್ರಯೋಗಗಳನ್ನು ನಡೆಸಿದರು. ಅಂತಹ ಪ್ರಕ್ರಿಯೆಯಲ್ಲಿ ಝೈಮೇಸ್ (zymase) ಎಂಬ ಕಿಣ್ವದ (enzyme) ಪಾತ್ರವಿದೆ ಎಂಬುದಾಗಿ ಅವರು ಕಂಡುಹಿಡಿದರು. ಹಾಗೆ ನೋಡಿದರೆ ಅನೇಕ ಕಿಣ್ವಗಳ ಮಿಶ್ರಣವಾಗಿರುವ ಝೈಮೇಸ್‌ನನ್ನು ಎಜುರ್ಡ್ ಬುಕ್ನರ್ರವರು (೧೮೬೦-೧೯೧೭) ೧೮೮೭ರಲ್ಲಿಯೇ ಕಂಡುಹಿಡಿದಿದ್ದರು. ನಂತರ ಹಾರ್ಡೆನ್ ಮತ್ತು ಅವರ ಸಹಚರರು ಝೈಮೇಸ್‌ನಲ್ಲಿ ಎರಡು ವಿರುದ್ಧ ಸ್ವಭಾವಗಳ ವಸ್ತುಗಳಿವೆ ಎಂಬುದಾಗಿ ಕಂಡುಹಿಡಿದರು. ಮೊದಲನೆಯದು ಉಷ್ಣ-ಸಂವೇದಕ (heat-sensitive) ವಸ್ತುವಾದರೆ, ಇನ್ನೊಂದು ಉಷ್ಣ-ಸ್ಥಿರ (heat-stable) ವಸ್ತುವಾಗಿದೆ (Harden called it ‘co-ferment’and now known as co-enzyme) ಎಂಬುದಾಗಿ ಗೊತ್ತಾಯಿತು. ಥಾಮಸ್ ಗ್ರಹಾಮ್‌ರವರು (೧೮೦೫-೧೮೬೯) ಕಂಡುಹಿಡಿದಿದ್ದ ಅಪೋಹನ ಪ್ರಕ್ರಿಯೆಯ ವಿಧಾನದಿಂದ ಹಾರ್ಡೆನ್‌ರವರು ಆ ಎರಡೂ ವಸ್ತುಗಳನ್ನು ಬೇರ್ಪಡಿಸುವುದರಲ್ಲಿ ಯಶಸ್ವಿಯಾದರು. ಅದರಿಂದ ಉಷ್ಣ-ಸ್ಥಿರ ವಸ್ತುವಾದ ಕೊ-ಎನ್ಝೈಮ್ ಸ್ವಭಾವದಲ್ಲಿ ಕಲಿಲ ವಸ್ತುವಲ್ಲ (non-colloidal) ಎಂಬುದು ದೃಢವಾಯಿತು. ಕಿಣ್ವನ ಪ್ರಕ್ರಿಯೆಗೆ ಕಿಣ್ವ (enzyme), ಸಹ-ಎನ್ಝೈಮ್ (co-enzyme), ಅಧಃಸ್ತರ (substrate) ಎಂಬ ಮೂರು ಘಟಕಗಳು ಅವಶ್ಯಕವಾಗಿವೆ ಎಂಬುದಾಗಿ ಹಾರ್ಡೆನ್‌ರವರು ತೋರಿಸಿಕೊಟ್ಟರು. ಆ ಪ್ರಕ್ರಿಯೆಯ ವೇಗವನ್ನು ವರ್ಧಿಸಲು ಫಾಸ್ಫೇಟ್‌ಗಳನ್ನು ಸೇರಿಸಬೇಕಾಗುತ್ತದೆ, ಇಲ್ಲದಿದ್ದರೆ ಪ್ರಕ್ರಿಯೆ ಬಹಳ ನಿಧಾನಗತಿಯಿಂದ ನಡೆಯುತ್ತದೆ ಎಂಬುದನ್ನೂ ಸಹ ಅವರು ಕಂಡುಹಿಡಿದರು. ಈ ಸಂಶೋಧನೆಗಾಗಿ ಹಾರ್ಡೆನ್‌ರವರಿಗೆ ೧೯೨೯ರ ರಸಾಯನವಿಜ್ಞಾನಕ್ಕೆ ಮೀಸಲಾದ ನೊಬೆಲ್ ಪ್ರಶಸ್ತಿಯನ್ನು [ಜರ್ಮನಿಯ ಜೈವಿಕ ರಸಾಯನವಿಜ್ಞಾನಿ ಹಾನ್ಸ್ ವಾನ್ ಯೂಲರ್-ಚೆಪ್ಲಿನ್‌ರವರ (೧೮೭೩-೧೯೬೪) ಜೊತೆ] ನೀಡಲಾಯಿತು. ಹಾರ್ಡೆನ್‌ರವರು ೧೯೪೦ರ ಜೂನ್ ೧೭ರಂದು ಬಕಿಂಗ್‌ಹ್ಯಾಮ್‌ಷೈರಿನಲ್ಲಿ ನಿಧನರಾದರು.
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ ತಜ್ಞ
ಆರ್ಥರ್ ಹೋಲ್ಲಿ ಕಾಂಪ್ಟನ್
ಅಮೇರಿಕದ ಭೌತವಿಜ್ಞಾನಿಯಾದ ಆರ್ಥರ್ ಹೋಲ್ಲಿ ಕಾಂಪ್ಟನ್‌ರವರು ೧೮೯೨ರ ಸೆಪ್ಟೆಂಬರ್ ೧೦ರಂದು ಓಹಿಯೋನಲ್ಲಿ ಜನಿಸಿದರು. ಮೊದಲು ಕ್ಷ-ಕಿರಣಗಳು ಅಲೆಗಳು ಎಂಬುದಾಗಿ ಅನೇಕ ವಿಜ್ಞಾನಿಗಳಿಂದ ಪ್ರತಿಪಾದಿಸಲಾಗಿತ್ತು. ಆದರೆ ಕ್ಷ-ಕಿರಣಗಳು ವಿದ್ಯುದಯಸ್ಕಾಂತ ವಿಕಿರಣಗಳ ಫೋಟಾನ್‌ಗಳಂತೆ ಕಣಗಳಂತೆ ವರ್ತಿಸುತ್ತವೆ ಮತ್ತು ಇಲೆಕ್ಟ್ರಾನ್‌ಗಳ ಸಂಘಟ್ಟನೆಯಿಂದ ಕ್ಷ-ಕಿರಣಗಳ ಆವೃತ್ತಿಗಳು ಕಡಿಮೆಯಾಗಿ, ತರಂಗದೂರಗಳೂ ಕಡಿಮೆಯಾಗುತ್ತದೆ ಎಂಬುದಾಗಿ ಕಾಂಪ್ಟನ್‌ರವರು ಕಂಡುಹಿಡಿದರು. ಅದಕ್ಕೆ ‘ಕಾಂಪ್ಟನ್ ಪರಿಣಾಮ’ ಎನ್ನುವುದು ವಾಡಿಕೆಯಾಗಿದೆ. ಮುಂದೆ ಬ್ರಿಟನ್ನಿನ ವಿಜ್ಞಾನಿ ಸಿ.ಟಿ.ಆರ್. ವಿಲ್ಸನ್‌ರವರ (೧೮೬೯-೧೯೫೯) ಮೇಘ ಕೋಷ್ಠದ (cloud chamber) ಸಹಾಯದಿಂದ ಕ್ಷ-ಕಿರಣಗಳು ಮತ್ತು ಇಲೆಕ್ಟ್ರಾನ್‌ಗಳ ನಡುವಿನ ಸಂಘಟ್ಟನೆಯ ಛಾಯಾಚಿತ್ರಗಳನ್ನು ತೆಗೆದು, ಅವುಗಳನ್ನು ವಿಶ್ಲೇಷಣೆಗೆ ಒಳಪಡಿಸಲಾಯಿತು. ಆಗ ಕಾಂಪ್ಟನ್ ಪರಿಣಾಮ ದೃಢೀಕೃತವಾಯಿತು. ಕಾಂಪ್ಟನ್ ಪರಿಣಾಮದ ಸಂಶೋಧನೆಗಾಗಿ ಕಾಂಪ್ಟನ್‌ರವರಿಗೆ ೧೯೨೭ರ ಭೌತವಿಜ್ಞಾನಕ್ಕೆ ಮೀಸಲಾದ ನೊಬೆಲ್ ಪ್ರಶಸ್ತಿಯನ್ನು ಬ್ರಿಟನ್ನಿನ ವಿಜ್ಞಾನಿ ಸಿ.ಟಿ.ಆರ್. ವಿಲ್ಷನ್‌ರವರ ಜೊತೆ ನೀಡಲಾಯಿತು. ಕಾಂಪ್ಟನ್‌ರವರು ವಿಶ್ವಕಿರಣಗಳ (cosmic rays) (ನಮ್ಮ ಭೂಮಿಯ ಅನೇಕ ಪ್ರದೇಶಗಳಿಂದ) ಅಧ್ಯಯನವನ್ನು ನಡೆಸಿದರು. ಕೊನೆಯ ಪಕ್ಷ ವಿಶ್ವಕಿರಣಗಳ ಕೆಲವು ಘಟಕಗಳು ಆವೇಶಯುಕ್ತ ಕಣಗಳನ್ನು (charged particles) ಹೊಂದಿವೆ ಎಂಬ ವಿಷಯವನ್ನು ೧೯೩೮ರಲ್ಲಿ ಕಂಡುಹಿಡಿದರು. ವಿದಳನಕ್ರಿಯೆಯಲ್ಲಿ (fission) ಭಾಗಿಯಾಗುವ ಪ್ಲುಟೋನಿಯಮ್‌ನನ್ನು ಬೇರ್ಪಡಿಸುವ ವಿಧಾನವನ್ನು ಕಂಡುಹಿಡಿದ ತಂಡದ ನೇತೃತ್ವವನ್ನು ಕಾಂಪ್ಟನ್‌ರವರು ವಹಿಸಿಕೊಂಡಿದ್ದರು. ಅಲ್ಲದೆ ಎನ್ರಿಕೋ ಫರ್ಮಿಯವರ (೧೯೦೧-೧೯೫೪) ಜೊತೆ ಕೆಲಸ ಮಾಡಿ ಬೈಜಿಕ ಸರಪಳಿ ಕ್ರಿಯೆಯನ್ನು (nuclear chain reaction) ಉತ್ಪತ್ತಿ ಮಾಡುವುದರಲ್ಲಿ ಯಶಸ್ವಿಯಾದರು. ಅವರ ಆ ಯಶಸ್ಸು ಕೊನೆಗೆ ಪರಮಾಣು ಬಾಂಬು ತಯಾರಿಸುವ ಕಾರ್ಯದಲ್ಲಿ ಪರ್ಯಾವಸಾನಗೊಂಡಿತು. ಕಾಂಪ್ಟನ್ ರವರು ಕ್ಯಾಲಿಫೋರ್ನಿಯಾದ ಬಕ್ಲೀಯಲ್ಲಿ ೧೯೬೨ರ ಮಾರ್ಚ್ ೧೫ರಂದು ನಿಧನರಾದರು.
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು ವರ್ಗ:ಭೌತವಿಜ್ಞಾನಿಗಳು
ಮಂಜೇಶ್ವರ
ಮಂಜೇಶ್ವರವು ಕೇರಳದ ಉತ್ತರ ತುದಿಯಲ್ಲಿರುವ ಕಾಸರಗೋಡು ಜಿಲ್ಲೆಯ ಒಂದು ಪಟ್ಟಣ ಮತ್ತು ಚಿಕ್ಕ ಬಂದರು. ಇದು 584 ಕಿಲೋಮೀಟರ್ ದೂರದಲ್ಲಿದೆ. ರಾಜ್ಯದ ರಾಜಧಾನಿ ತಿರುವನಂತಪುರದಿಂದ 28 ಕಿಲೋಮೀಟರ್ ಜಿಲ್ಲಾ ಕೇಂದ್ರದ ಉತ್ತರಕ್ಕೆ ಕಾಸರಗೋಡು ಮತ್ತು 30 ಕಿಲೋಮೀಟರ್ ನೆರೆಯ ಕರ್ನಾಟಕದ ಮಂಗಳೂರು ನಗರದ ದಕ್ಷಿಣಕ್ಕೆ. ಇದು ಕಾಸರಗೋಡು ಜಿಲ್ಲೆಯ ಕರಾವಳಿ ಪಟ್ಟಣ.
ಜನಸಂಖ್ಯಾಶಾಸ್ತ್ರ
ಮಂಜೇಶ್ವರ ಸೆನ್ಸಸ್ ಟೌನ್ (CT) 3.98 km² ವಿಸ್ತೀರ್ಣವನ್ನು ಹೊಂದಿದೆ, ಇದರಲ್ಲಿ 8,742 ಜನಸಂಖ್ಯೆಯು 4,178 ಪುರುಷರು ಮತ್ತು 4,564 ಜನಗಣತಿ ಭಾರತ 2011 ರ ವರದಿಯ ಪ್ರಕಾರ ಮಹಿಳೆಯರು.
0-6 ವರ್ಷ ವಯಸ್ಸಿನ ಮಕ್ಕಳ ಜನಸಂಖ್ಯೆಯು 1149 ಆಗಿದೆ, ಇದು ಮಂಜೇಶ್ವರದ (CT) ಒಟ್ಟು ಜನಸಂಖ್ಯೆಯ 13.14% ಆಗಿದೆ. ಮಂಜೇಶ್ವರ ಜನಗಣತಿ ಪಟ್ಟಣದಲ್ಲಿ, ಸ್ತ್ರೀಲಿಂಗ ಅನುಪಾತವು ರಾಜ್ಯದ ಸರಾಸರಿ 1084 ರ ವಿರುದ್ಧ 1092 ಆಗಿದೆ. ಇದಲ್ಲದೆ, ಕೇರಳ ರಾಜ್ಯದ ಸರಾಸರಿ 964 ಕ್ಕೆ ಹೋಲಿಸಿದರೆ ಮಂಜೇಶ್ವರದಲ್ಲಿ ಮಕ್ಕಳ ಲಿಂಗ ಅನುಪಾತವು ಸುಮಾರು 995 ಆಗಿದೆ. ಮಂಜೇಶ್ವರ ನಗರದ ಸಾಕ್ಷರತೆಯ ಪ್ರಮಾಣ 92.91%, ಇದು ರಾಜ್ಯದ ಸರಾಸರಿ 94.00% ಗಿಂತ ಕಡಿಮೆಯಾಗಿದೆ. ಮಂಜೇಶ್ವರದಲ್ಲಿ ಪುರುಷರ ಸಾಕ್ಷರತೆ ಸುಮಾರು 97.53% ರಷ್ಟಿದ್ದರೆ ಮಹಿಳಾ ಸಾಕ್ಷರತೆ 88.75% ರಷ್ಟಿದೆ.
ಉಲ್ಲೇಖಗಳು
<references group="" responsive="1">
ಜಲಧರ
ಜಲಧರಗಳು - ತಮ್ಮ ಮೂಲಕ ಪ್ರವಹಿಸುವ ಭೂಜಲವನ್ನು ತಮ್ಮಲ್ಲಿ ಹುದುಗಿಟ್ಟುಕೊಂಡು ಮುಂದೆ ಚಿಲುಮೆಯ ಮೂಲಕ ಇಲ್ಲವೇ (ಬಾವಿಗಳನ್ನು ತೋಡಿದಾಗ) ಒರತೆಯ ಮೂಲಕ ನೀರನ್ನು ಒದಗಿಸುವ ಆಕ್ವಿಫೈಯರ್ಸ್. (ಜಲಧರ ಎಂದರೆ 'ನೀರನ್ನು ಹಿಡಿದಿಟ್ಟುಕೊಳ್ಳುವ' ಎಂದು ಅರ್ಥ; ಇದು ಸಂಸ್ಕೃತದ ಶಬ್ದ)
ಈ ಬಗೆಯ ಶಿಲಾನಿಕ್ಷೇಪ ಅಥವಾ ಸ್ತರಗಳ ಮಂದ ಮತ್ತು ವಿಸ್ತಾರವನ್ನು ಅನುಸರಿಸಿ ಅವುಗಳಲ್ಲಿ ದೊರೆಯುವ ಭೂಜಲದ ಮೊತ್ತವನ್ನು ನಿರ್ಧರಿಸಬಹುದು. ನೆಲದ ಮೇಲೆ ಬಿದ್ದ ಮಳೆಯ ನೀರಿನ ಬಹುಭಾಗ ಇಳಿಜಾರಿನ ಕಡೆ ಹರಿದು ಹತ್ತಿರದ ನದಿಯನ್ನೋ ಸಮುದ್ರವನ್ನೋ ಸೇರುತ್ತದೆ. ಉಳಿದ ನೀರು ನೆಲ ಭಾಗದಲ್ಲಿರುವ ವಿವಿಧ ಶಿಲೆಗಳ ಮೂಲಕ ಹಾದು ಆಳಕ್ಕೆ ಜಿನುಗುತ್ತದೆ. ಜಿನುಗುವಿಕೆಗೆ ಶಿಲೆಯ ರಚನೆಯೇ ಅಲ್ಲದೆ ಭೂ ಗುರುತ್ವವೂ ಸಹಾಯಕ.
ಶಿಲೆಗಳಲ್ಲಿ ಮೂರು ಮುಖ್ಯ ವರ್ಗಗಳಿವೆ-ಅಗ್ನಿಶಿಲೆಗಳು, ಜಲಜ ಶಿಲೆಗಳು ಹಾಗೂ ರೂಪಾಂತರ ಶಿಲೆಗಳು. ಪ್ರತಿ ಮುಖ್ಯವರ್ಗದಲ್ಲೂ ಹಲವಾರು ಬಗೆಗಳನ್ನು ಗುರುತಿಸಲಾಗಿದೆ. ಅವು ತಮ್ಮ ಒಳರಚನೆ ಮತ್ತು ಖನಿಜ ಸಂಯೋಜನೆಯಲ್ಲಿ ಏಕರೀತಿಯಾಗಿರುವುದಿಲ್ಲ. ಕೆಲವು ಅಡಕವಾದ ರಚನೆಯನ್ನೂ ಮತ್ತೆ ಕೆಲವು ಅಳ್ಳಕವಾದ ಒಳರಚನೆಯನ್ನೂ ತಳೆದಿರುತ್ತವೆ. ಮೊದಲ ರೀತಿಯ ರಚನೆಯಲ್ಲಿ ಶಿಲೆಯು ಖನಿಜ ಕಣಗಳು ದಟ್ಟೈಸಿ ಬಹು ಒತ್ತಾಗಿರುತ್ತದೆ. ಅವುಗಳ ನಡುವೆ ಹೊರವಸ್ತುವಿನ ಪ್ರಸರಣೆ ಬಹುಕಷ್ಟಕರ. ಅನೇಕ ಅಗ್ನಿಶಿಲೆಗಳು ಹಾಗೂ ಕೆಲವು ರೂಪಾಂತರ ಶಿಲೆಗಳ ಒಳರಚನೆ ಈ ತೆರನಾಗಿದ್ದು ಮಳೆಯ ನೀರು ಇವುಗಳ ಮೂಲಕ ಸುಲಭವಾಗಿ ಜಿನುಗಲಾರದು. ಇವೇ ಅವ್ಯಾಪ್ಯಶಿಲೆಗಳು.(ವ್ಯಾಪ್ಯ ಅಂದರೆ ಪರ್ಮೀಯಬಲ್ ಎಂದು ಗಮನಿಸಿ)  ಇವುಗಳ ಸರಂಧ್ರತ್ವ ಸಹ ಬಹು ಅಲ್ಪ. ಆದರೆ ಇವು ಬೀಳು ಬಿದ್ದು ಶಿಥಿಲಗೊಂಡಾಗ ರಚನೆಯೂ ಸಡಿಲಗೊಂಡು ಹಲವಾರು ಸೀಳುಗಳೂ ಬಿರುಕುಗಳೂ ಉಂಟಾಗುವುದರ ಜೊತೆಗೆ ಅಡಕವಾದ ರಚನೆಯೂ ಅಳ್ಳಕವಾಗಿ ಮೇಲೆ ಬಿದ್ದ ನೀರು ಸುಲಭವಾಗಿ ಜಿನುಗಲು ಸಾಧ್ಯವಾದೀತು. ಆದರೆ ಜಲಜಶಿಲೆಗಳು ದ್ವಿತೀಯಕ ಶಿಲೆಗಳಾಗಿ ಶಿಲಾಛಿದ್ರಗಳ ಒಟ್ಟುಗೂಡುವಿಕೆಯಿಂದ ರೂಪುಗೊಳ್ಳುತ್ತವೆ. ಹೀಗಾಗಿ ರಚನೆಯಲ್ಲಿ ಅಳ್ಳಕವಾಗಿದ್ದು, ಇವುಗಳ ಸರಂಧ್ರವೂ ಹೆಚ್ಚು. ಅದರಲ್ಲೂ ಶಿಲಾಛಿದ್ರಗಳು ಗಾತ್ರದಲ್ಲಿ ದಪ್ಪವಾಗಿದ್ದರಂತೂ ಆ ಕಣಗಳ ನಡುವೆ ಸಾಕಷ್ಟು ಇರುತ್ತದೆ. ಈ ಕಾರಣ ಇಮರಿದ ನೀರು ಸುಲಭವಾಗಿ ಇವುಗಳ ಮೂಲಕ ಪ್ರವಹಿಸಬಲ್ಲದು. ಈ ರೀತಿ ಖನಿಜಕಣಗಳ ನಡುವೆ ನೀರು ನುಗ್ಗಿ ಹೆಚ್ಚು ಹೆಚ್ಚು ಆಳಕ್ಕೆ-ಭೂಗುರುತ್ವದ ಕಾರಣ-ಹೋಗುತ್ತಿರುತ್ತದೆ. ಇವನ್ನು ವ್ಯಾಪ್ಯ (ಪರ್ಮೀಯಬಲ್) ಶಿಲೆಗಳೆಂದು ಸಹ ಕರೆಯುತ್ತಾರೆ. ಪೆಂಟೆಕಲ್ಲು, ಮರಳುಗಲ್ಲು, ದಪ್ಪಮರಳುಗಲ್ಲು ಮುಂತಾದವು ಇವಕ್ಕೆ ಅತ್ಯುತ್ತಮ ಉದಾಹರಣೆಗಳು. ಆದರೆ ಇದೇ ವರ್ಗದ ಜೇಡುಶಿಲೆ ಮತ್ತು ಸುಣ್ಣಶಿಲೆಗಳಲ್ಲಿ ಈ ಬಗೆಯ ಅಳ್ಳಕವಾದ ರಚನೆ ಇರುವುದಿಲ್ಲ. ಇವು ಬಹು ಸೂಕ್ಷ್ಮಕಣಗಳ ದಟ್ಟೈಸುವಿಕೆಯಿಂದ ಶಿಲೆಗಳು ಹೀಗಾಗಿ ಇವು ನೀರು ಜಿನುಗಲು ಅಷ್ಟು ಉತ್ತಮವಲ್ಲ. ಮರಳುಗಲ್ಲಿನ ಸರಂಧ್ರತ್ವ 10%-30% ರಷ್ಟಾದರೆ, ಜೇಡು ಮತ್ತು ಸುಣ್ಣಶಿಲೆಗಳ ಸರಂಧ್ರತ್ವ ಕೇವಲ %-10% ರಷ್ಟು ಮಾತ್ರ ಎಂಬ ಅಂಶವನ್ನು ನೆನಪಿನಲ್ಲಿಡಬಹುದು.
ಸುಣ್ಣಶಿಲೆ ಒಳರಚನೆ ನೀರಿನ ಇಮರುವಿಕೆಗೆ ಅಷ್ಟು ಸಹಾಯಕವಲ್ಲದಿದ್ದರೂ ಅವುಗಳ ಬಿರುಕು ಹಾಗೂ ಸೀಳುಗಳಲ್ಲಿ ನೀರು ಪ್ರವಹಿಸುವಾಗ ಸುಣ್ಣಾಂಶ ನೀರಿನಲ್ಲಿ ಕ್ರಮೇಣ ಕರಗುತ್ತ ಬಿರುಕು ದೊಡ್ಡದಾಗುತ್ತಲೂ ಅಗಲವಾಗುತ್ತಲೂ ಹೋಗುತ್ತದೆ. ಒಮ್ಮೊಮ್ಮೆ ಹೀಗಾದಾಗ ಕುಳಿಗಳು ಕಾಲಕ್ರಮೇಣ ಸಣ್ಣ ಹೊಂಡಗಳಾಗುವುದೂ ಸಾಧ್ಯ. ಅಲ್ಲದೆ ಕಾಲುವೆಗಳೂ ಹೊಂಡಗಳೂ ಒಮ್ಮೊಮ್ಮೆ ಆಳದಲ್ಲಿ ಹುದುಗಿದ್ದು ಮೇಲ್ಭಾಗದಲ್ಲಿ ಸುಣ್ಣ ಶಿಲಾಪ್ರಸ್ತರದಿಂದ ಮುಚ್ಚಿಹೋಗಿರುವುದೂ ಉಂಟು. ಅಗೋಚರವಾದ ಹಲವಾರು ನದಿಗಳನ್ನೂ ಗುರುತಿಸಲಾಗಿದೆ. ಹೀಗೆ ಸುಣ್ಣಶಿಲೆಯೂ ಉತ್ತಮ ಜಲಧರವೆನಿಸಿದೆ..
ಅಗ್ನಿಶಿಲೆಗಳು ಜ್ವಾಲಾಮುಖಿಯ ಶಿಲೆಗಳಾದ ಬೆಸಾಲ್ಟ್ ಲಾವಾಸ್ತರಗಳು ಅದರಲ್ಲೂ ಪ್ರವಾಹದ ತುಯ್ತಕ್ಕೆ ಸಿಕ್ಕಿ ನುಚ್ಚು ನೂರಾಗಿರುವ ಸ್ತರಗಳು ಮತ್ತು ಅನಿಲರಂಧ್ರ ರಚನೆಯ ಅಗ್ನಿಶಿಲೆಗಳು ಉತ್ತಮಜಲಧರಗಳೆಂದು ಪರಿಗಣಿತವಾಗಿವೆ. ಅಮೆರಿಕದ ಸಂಯುಕ್ತಸಂಸ್ಥಾನಗಳಲ್ಲಿ ಅನೇಕ ನೀರ ಚಿಲುಮೆಗಳು ಬೆಸಾಲ್ಟ್ ಶಿಲಾಸ್ತರಗಳಲ್ಲಿವೆ. ಮಹಾರಾಷ್ಟ್ರದ ಪಶ್ಚಿಮ ಕರಾವಳಿಯ ಅನೇಕ ಚಿಲುಮೆಗಳು ದಖ್ಖನ್ ಬೆಸಾಲ್ಟ್‍ನ ಸ್ತರಗಳಲ್ಲಿರುವುದನ್ನೂ ಕಾಣಬಹುದು.
ಜಲಧರಗಳು ವಿಸ್ತಾರವಾಗಿ ಹರಡಿರುವ ಪ್ರದೇಶವನ್ನು ಉತ್ತಮ ಭೂಜಲ ನಿಕ್ಷೇಪಗಳೆನ್ನಬಹುದು. ಸಾಮಾನ್ಯವಾಗಿ ಇವು ಇಳುಕಲು ಪ್ರದೇಶದಲ್ಲಿರುವ ಕಾರಣ ನೀರಿನ ಸರಬರಾಜು ಸತತವಾಗಿದ್ದು ವಾರ್ಷಿಕ ಬಳಕೆಯನ್ನೂ ಮೀರಿ ನೀರು ಅಧಿಕ ಪ್ರಮಾಣದಲ್ಲಿ ಸದಾಕಾಲವೂ ದೊರೆಯುತ್ತವೆ. ಇವು ಪ್ರಕೃತಿ ನಮಗಾಗಿ ಜೋಪಾನವಾಗಿ ಕಾಯ್ದಿರಿಸಿರುವ ಅತ್ತುತ್ತಮ ನಿಕ್ಷೇಪಗಳು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಜಲಾಶಯಗಳು ವರ್ಗ:ಜಲ ವಿಜ್ಞಾನ
ಸುದಾಮ
ಸುದಾಮ, ಈತನನ್ನು ಕುಚೇಲ ಎಂದೂ ಕರೆಯುತ್ತಾರೆ ಹಿಂದೂ ದೇವತೆ ಕೃಷ್ಣನ ಬಾಲ್ಯದ ಸ್ನೇಹಿತ. ತನ್ನ ಸ್ನೇಹಿತನನ್ನು ಭೇಟಿಯಾಗಲು ಅವನು ದ್ವಾರಕೆಗೆ ಭೇಟಿ ನೀಡಿದ ಕಥೆ ಭಾಗವತ ಪುರಾಣದಲ್ಲಿ ಕಾಣಿಸಿಕೊಂಡಿದೆ.
ಅವರ ದಂತಕಥೆಯಲ್ಲಿ, ಸುದಾಮ ಮತ್ತು ಕೃಷ್ಣ ಉಜ್ಜಯಿನಿಯಲ್ಲಿದ್ದರು ಎಂದು ನಂಬಲಾಗಿದೆ. ಅವರು ಸಂದೀಪನಿಯ ಆಶ್ರಮದಲ್ಲಿ ಮಕ್ಕಳಾಗಿ ಒಟ್ಟಿಗೆ ಅಧ್ಯಯನ ಮಾಡುತ್ತಾರೆ. ಕಡು ಬಡತನದ ಜೀವನವನ್ನು ನಡೆಸುತ್ತಿರುವ ಸುದಾಮನ ಹೆಂಡತಿಯು ಕೃಷ್ಣನ ಬಳಿಗೆ ಹೋಗಿ ಅವನ ಸಹಾಯವನ್ನು ಕೇಳುವಂತೆ ಒತ್ತಾಯಿಸುತ್ತಾಳೆ. ಕೆಲವು ಹಿಡಿ ಒಣ ಅಕ್ಕಿಯನ್ನು ಉಡುಗೊರೆಯಾಗಿ ತೆಗೆದುಕೊಂಡು, ಸುದಾಮ ದ್ವಾರಕಾದಲ್ಲಿ ತನ್ನ ಹಳೆಯ ಸ್ನೇಹಿತನನ್ನು ಭೇಟಿಯಾಗುತ್ತಾನೆ. ಕೃಷ್ಣ ಅವನನ್ನು ಗೌರವದಿಂದ ಬರಮಾಡಿಕೊಳ್ಳುತ್ತಾನೆ. ಸುದಾಮನ ಬಡತನವನ್ನು ಗ್ರಹಿಸಿದ ನಂತರ, ಕೃಷ್ಣನು ತನ್ನ ಸ್ನೇಹಿತನಿಗೆ ಆತನ ಗುಡಿಸಲು ಇದ್ದ ಸ್ಥಳದಲ್ಲಿ ವಿವಿಧ ಐಷಾರಾಮಿ ಅರಮನೆಗಳನ್ನು ರಚಿಸುತ್ತಾನೆ, ಸುದಾಮ ಮನೆಗೆ ಹಿಂದಿರುಗಿದಾಗ ಅದನ್ನು ನೋಡುತ್ತಾನೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಪುರಾಣ ವರ್ಗ:ಪುರಾಣಗಳು ವರ್ಗ:ದೇವತೆಗಳು
ಲಿಂಡಾ ಬಾರ್ಕರ್
thumb|ಲಿ೦ಡಾ ಬಾರ್ಕರ್ ಲಿ೦ಡಾ ಬಾರ್ಕರ್ ಅವರು(ಜನನ ೨೬ ಅಕ್ಟೋಬರ್ ೧೯೬೧) ರಲ್ಲಿ ಇ೦ಗ್ಲಿಷ್ ಆ೦ತರಿಕ ವಿನ್ಯಾಸಕಿ ಮತ್ತು ದೂರದರ್ಶಕ ನಿರೂಪಕರಾಗಿದ್ದರು.
ಶಿಕ್ಷಣ
ಲಿ೦ಡಾ ಬಾರ್ಕರ್ ಅವರು ಇಂಗ್ಲೆಂಡ್ ದೇಶದ ಯಾರ್ಕ್ಷೈರ್ ಪಶ್ಚಿಮ ರೈಡಿಂಗಿನಲ್ಲಿರುವ ಶೆಲ್ಫ್ ಗ್ರಾಮದಲ್ಲಿ ಹುಟ್ಟಿದರು.ಇವರು ಮೊದಲು ಬ್ರಾಡ್ಫೋರ್ಡ್ ಗರ್ಲ್ಸ್ ಗ್ರಾಮರ್ ಶಾಲೆಯಲ್ಲಿ ಶಿಕ್ಶಣ ಪಡೆದ ನ೦ತರ ಫರ್ನ್ಹ್ಯಾಮ್ ನಲ್ಲಿರುವ ಸರ್ರೆ ಇನ್ಸ್ಟಿಟ್ಯೂಟ್ ಆಫ್ ಆರ್ಟ್ & ಡಿಸೈನ್(ಈಗ ಅದನ್ನು ಯೂನಿವರ್ಸಿಟಿ ಫಾರ್ ದಿ ಕ್ರಿಯೇಟಿವ್ ಆರ್ಟ್ಸ್ ಎ೦ದು ಕರೆಯಲಾಗಿದೆ)ಕಾಲೆಜಿನಲ್ಲಿ ಲಲಿತ ಕಲೆಯ ಶಿಕ್ಶಣ ಪಡೆದರು.ಆ೦ತರಿಕ ವಿನ್ಯಾಸಗಾರಳಾಗಿ ವೃತ್ತಿಯಲ್ಲಿ ನೆಲೆಸುವ ಮೊದಲು ಫ್ಯಾಷನ್ ಸೇರಿದಂತೆ ವಿವಿಧ ಕ್ಷೇತ್ರಗಳಲ್ಲಿ ಉದ್ಯೋಗಗಳನ್ನು ಮಾಡಿದರು.ಒಬ್ಬ ಯಶಸ್ವಿ ವರ್ಣಚಿತ್ರಕಾರರಾಗಿ ಬ್ಯಾಟರ್ಸೀಯಲ್ಲಿ ತನ್ನ ಫ್ಲಾಟ್ ಅನ್ನು ಮಾಡಿ, ಹೌಸ್ ಬ್ಯೂಟಿಫುಲ್ ಪತ್ರಿಕೆಯಲ್ಲಿ ಅವರ ಆಂತರಿಕಗೆ ನೀಡಿದ ಕೊಡುಗೆಗಳ ವಿಷಯಗಳು ಬಹಳ ಶ್ರೇಷ್ಟವಾದುದು.
ವೃತ್ತಿಜೀವನ
ದೂರದರ್ಶನದಲ್ಲಿ ವಿನ್ಯಾಸಕರಾಗಿ ಕೆಲಸವನ್ನು ಪ್ರಾರ೦ಭಿಸಿದಾಗ ಅವರ ಪತಿಯಾದ ಕ್ರಿಸ್ ಶಾರ್ಟ್ ಅವರನ್ನು ಭೇಟಿಯಾದರು. ೧೯೯೪ ರಲ್ಲಿ ಬಿಬಿಸಿ ಸ೦ಪರ್ಕದಾರರು ಬಾರ್ಕರನ್ನು "ಚೇ೦ಜಿ೦ಗ್ ರೂಮ್ಸ್" ಎ೦ಬ ಕಾರ್ಯಕ್ರಮದಲ್ಲಿ ಅಭಿನಯಿಸಿದ ವಿನ್ಯಾಸಕರಾದ ಲಾರೆನ್ಸ್ ಲೆವೆಲಿನ್-ಬೋವೆನ್ ಅವರ ಜೊತೆಗೆ ಇವರು ಪಾತ್ರಗೊ೦ಡರು,ಈ ಕಾರ್ಯಕ್ರಮ ಎರಡು ವರ್ಷಗಳು ನಡೆದವು. ಇದೆ ಸಮಯದಲ್ಲಿ "ಹೌಸ್ ಇನ್ವೇಡರ್ಸ್" ೧೯೯೯ ರ ಮತ್ತು ೨೦೦೧ ರ ಮೂರು ಭಾಗವಾಗಿ "ಪ್ಲಾನೆಟ್ ಕ್ರಿಸ್ಮಸ್" ಎ೦ಬ ಕಾರ್ಯಕ್ರಮಕ್ಕೆ ಬಾರ್ಕರ್ ಅವರು ಸಹ ನಿರೂಪಣೆಯಾಗಿದ್ದರು. ಆರು ವರ್ಷಗಳ ನ೦ತರ ವಾಣಿಜ್ಯ ಅನುಮೋದನೆಯ ಕುರಿತು ಬಿಬಿಸಿಯ ಸ್ಥಾನದಿಂದ ನಿರ್ಬಂಧಿಸಲ್ಪಟ್ಟಿದರಿ೦ದ ಕರೋಲ್ ಸ್ಮಿಲ್ಲಿಗೆ ಬದಲಿ ನಿರೂಪಕರಾಗಿ ಕಡೆಗಣಿಸಬಾರದೆಂದು ನಿರಾಶೆಗೊಂಡ ಬಾರ್ಕರ್ ಅವರು ಕೊಠಡಿಗಳನ್ನು ಬಿಡಲು ಒಪ್ಪಿಕೊಂಡರು. ಬಾರ್ಕರ್ ಅವರು ಐಟಿವಿ ಸ೦ಪರ್ಕದಾರಿಯ ಕಾರ್ಯಕ್ರಮವಾದ "ಐ ಆಮ್ ಎ ಸೆಲೆಬ್ರಿಟಿ ... ಗೆಟ್ ಮಿ ಔಟ್ ಆಫ್ ಹಿಯರ್!"ರ ಎರಡನೇ ಸರಣಿಯಲ್ಲಿ ಕಾಣಿಸಿಕೊಳ್ಳುವುದರ ಮೂಲಕ ತನ್ನ ಹೆಚ್ಚು ವಾಣಿಜ್ಯ ಕೇಂದ್ರಿತ ವೃತ್ತಿಜೀವನವನ್ನು ಪ್ರಾರಂಭಿಸಿದರು, ಅದರಲ್ಲಿ ಅವರು ಅಂತಿಮ ದಿನದಲ್ಲಿ ಮೂರನೇ ಸ್ಥಾನದಲ್ಲಿ ಮುಗಿಸಿದರು.ಬಾರ್ಕರ್ ಅವರು ಹೊಸ ವೈಯಕ್ತಿಕ ಚಿತ್ರಣವನ್ನು ಅಳವಡಿಸಿಕೊಂಡರು, ಇದು ಹುಡುಗರಿಗೆ ಸಂಬಂಧಿಸಿದೆ 'ಪತ್ರಿಕೆ ಚಿಗುರುಗಳು" ಮತ್ತು ಯೋಗ ಡಿವಿಡಿ ತಯಾರಿಸುವಲ್ಲಿ ಒಳಗೊಂಡಿತ್ತು. ಬಾರ್ಕರ್ ಅವರು ವಾಣಿಜ್ಯಿಕವಾಗಿ ಥಾಮ್ಸನ್ ಹಾಲಿಡೇಸ್ ಅವರ ಡಿಎಫ್ಎಸ್ ಮತ್ತು ಕ್ಯಾಬಿನ್ಗಳಿಗಾಗಿ ಸೋಫಾಗಳನ್ನು ವಿನ್ಯಾಸಗೊಳಿಸಿದರು ಮತ್ತು ಅದಕ್ಕೆ ಪ್ರಚಾರ ಮಾಡಿದರು. ಅವರು ತನ್ನದೇ ಆದ ಗೋಡೆ ಕಾಗದ ವ್ಯಾಪ್ತಿಯನ್ನು ಕಿರೀಟದಿಂದ ಹೊರತಂದಿದ್ದರು. ಬಾರ್ಕರ್ ಅವರು "ವಿತ್ ಎ ಲಿಟಲ್ ಹೆಲ್ಪ್ ಫ್ರಾಮ್ ಮೈ ಫ್ರೆಂಡ್ಸ್" ಕಾರ್ಯಕ್ರಮವನ್ನು, ಐಟಿವಿಗಾಗಿ ಸರಣಿಯನ್ನು ಪ್ರಸ್ತುತಪಡಿಸಲು ಪ್ರಾರಂಭಿಸಿದರು. ೨೦೦೭ ರಲ್ಲಿ ಬಾರ್ಕರ್ ಅವರು ಮಕ್ಕಳ ಸಿಬಿಬಿಸಿ ಪ್ರದರ್ಶನದಲ್ಲಿ "ಹೈಡರ್ ಇನ್ ದಿ ಹೌಸ್" ಎ೦ಬ ಹೆಸರಾದ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದರು. ೨೦೦೮ ರಲ್ಲಿ ಪ್ರಸಿದ್ಧವಾದ "ಕಮ್ ಡೈನ್ ವಿತ್ ಮಿ" ಕಾರ್ಯಕ್ರಮದಲ್ಲಿ ಪೀಟರ್ ಸ್ಟ್ರಿಂಗ್ಫೆಲೋ, ಮಿಚೆಲ್ ಹೀಟನ್ ಮತ್ತು ಲೀ ರಯಾನ್ ಜೊತೆಯಲ್ಲಿ ಕಾಣಿಸಿಕೊಂಡರು. ಲಿಯಾನ್ ರಯಾನ್ ಜೊತೆಗೆ ಜಂಟಿಯಾಗಿ ಮೊದಲ ಸ್ಥಾನವನ್ನು ಪಡೆದರು, ಇಬ್ಬರೂ ೨೬ ಅಂಕಗಳನ್ನು ಗಳಿಸಿದರು. ೨೦೦೯ ಲ್ಲಿ, ಬಾರ್ಕರ್ ಅವರು ಐಟಿವಿ ಹಗಲಿನ ಸರಣಿಯಲ್ಲಿ ೬೦ ನಿಮಿಷದ ವಿನ್ಯಾಸ ತಂಡಕ್ಕೆ ಸೇರಿಕೊಂಡರು. ೨೦೧೩ ರಲ್ಲಿ ಬಾರ್ಕರ್ ಅವರು "ಸ್ಪ್ಲಾಷ್" ಐಟಿವಿಯ ಕಾರ್ಯಕ್ರಮದಲ್ಲಿ ಒಲಿ೦ಪಿಕ್ ಧುಮುಕುವವನಾದ ಟಾಮ್ ಡೇಲಿ ಅವರ ಜೊತೆಗೆ ಪಾಲ್ಗೊ೦ಡರು. ೨೦೧೭ ಲ್ಲಿ, ಲಿ೦ಡಾ ಅವರು " ದಿ ಹೋಮ್ ಗೇಮ್" ಅನ್ನುವ ಐತಿವಿಗಾಗಿ ಪ್ರಸ್ತುತಪಡಿಸಿದರು.
ವೈಯಕ್ತಿಕ
ಲಿ೦ಡಾ ಬಾರ್ಕರ್ ಅವರು ದೂರದರ್ಶನದ ಕಾರ್ಯನಿರ್ವಾಹಕರಾದ ಕ್ರಿಸ್ ಶಾರ್ಟ್ ಅವರನ್ನು ಮದುವೆಯಾಗಿದರು. ಈ ಇಬ್ಬರ ದ೦ಪತಿಗಳಿಗೆ ಒ೦ದು ಮಗಳನ್ನು ಜನ್ಮವಿತ್ತರು. ಪ್ರಾಣಿ ಪ್ರೇಮಿಯಾದ ಲಿ೦ಡಾ ಬಾರ್ಕರ್ ಅವರು ಮನೆಯಲ್ಲಿ ಎರಡು ನಾಯಿಗಳನ್ನು ಸಾಕುತ್ತಿದ್ದಾರೆ.
ಉಲ್ಲೇಖಗಳು
1)^ "Linda Barker profile: news, photos, style, videos and more HELLO! Online". Hellomagazine.com. Retrieved 2013-05-01. 2)^ Shakinovsky, Tania; Conlan, Tara. "Linda Barker goes commercial | Mail Online". London: Dailymail.co.uk. Retrieved 2013-05-01. 3)^ Alix Walker and Sian Merrylees (2010-11-17). "Linda Barker on motherhood – Online dating | Relationship advice". Woman and Home. Retrieved 2013-05-01 4)^ http://www.express.co.uk/life-style/life/789777/Linda-Barker-tv-presenter-interior-designer-five-things-cant-live-without
ಜೆಮಿನಿ ಗಣೇಶನ್
thumb|ಜೆಮಿನಿ ಗಣೇಶನ್ ರಾಮಸ್ವಾಮಿ ಗಣೇಶನ್ ಅವರು ೧೭ ನವೆ೦ಬರ್ ೧೯೨೦ ರಲ್ಲಿ ಜನಿಸಿದರು. ಜೆಮಿನಿ ಎ೦ಬ ವೇದಿಕೆಯ ಹೆಸರಿನಿ೦ದ ಇ೦ದಿಗು ಪ್ರಸಿದರಾಗಿದ್ದಾರೆ. ಭಾರತ ಚಲನಚಿತ್ರಗಾರರು, ಮುಖ್ಯವಾಗಿ ತಮಿಳು ಚಿತ್ರರ೦ಗದಲ್ಲಿ ನಟ್ಟಿಸಿದ್ದಾರೆ. ಅವರು ಪ್ರಣಯ ಪಾತ್ರ ಮಾಡಿರುವುದಿ೦ದಾಗಿ, ಅವರ ಅಡ್ಡಹೆಸರು ಕಾದಲ್ ಮನನ್ ಅ೦ದರೆ ಪ್ರಣಯ ರಾಜ. ತಮಿಳು ಸಿನಿಮಗಳಲ್ಲಿ ಹೆಸರುವಾಸಿಯಾದ ಮೂರು ಚಲನಚಿತ್ರಗಾರರಲ್ಲಿ ಇವರು ಒಬ್ಬರು.ಉಳಿದ ಏರಡು ಹೆಸರು ವಾಸಿಯಾದ ಚಿತ್ರಗಾರರು ಎ೦.ಜಿ. ರಾಮಚ೦ದ್ರನ್ ಮತ್ತು ಶಿವಾಜಿ ಗಣೇಶನ್. ಶಿವಜಿ ಗಣೇಶನ್ ಚಿತ್ರದಲ್ಲಿ ನಾಟಕ ಮಾಡುವುದರಲ್ಲಿ ಖ್ಯಾತರು ಮತ್ತು ಎ೦.ಜಿ.ರಾಮಚ೦ದ್ರನ್ ಹೋರಾಟ ಅನುಕ್ರಮ ಒಳಗೊ೦ಡಿರುವ ಚಿತ್ರಗಳನ್ನು ಮಾಡಿ ಜನರ ಮನಸನ್ನು ಗೆದ್ದರು. ಜೆಮಿನಿ ಗಣೇಶನ್ ಇವರಿಬ್ಬರಿ೦ದ ಭಿನ್ನವಾಗಿದ್ದರು, ಅವರು ಹ೦ಬಲ ಪ್ರೇಮಿಯಾಗಿ ಚಿತ್ರರ೦ಗದಲ್ಲಿ ಕಣಿಸಿಕೂ೦ಡು ಜನರ ಒಲವಿನಲ್ಲಿ ತಮ್ಮಗಾಗಿ ಸ್ಥಾನಹಿಡಿದಿದ್ದಾರೆ. ಅವರು ಪದ್ಮಶ್ರೇ ಪ್ರಶಸ್ತಿಯ ಪುರಸ್ಕೃತರಾಗಿದ್ದರೆ. ಇತರ ಇನ್ನು ಆನೇಕ ಪ್ರತಿಷ್ಕಿತ ಪ್ರಶಸ್ತಿಗಳನ್ನು ಪಡೆದಿದ್ದರೆ ಉದಾಹರಣೆಗೆ "ಕಲೈಮಾಮಣಿ" "ಎ೦.ಜಿ.ಆರ್ ಚಿನ್ನದ ಪದಕ" "ಸ್ಕ್ರೀನ್ ಜೀವಮಾನ ಸಾಧನೆಯ ಪ್ರಶಸ್ತಿ".ಅವರು ಒ೦ದು ಸಾ೦ಪ್ರದಾಯಿಕ ಬ್ರಾಹ್ಮಣ ಕುಟು೦ಬಕ್ಕೆ ಸೇರಿದವರು. ಆ ಸಮಯದಲ್ಲಿ ಚಿತ್ರರ೦ಗ ಪ್ರವೇಶಿಸಿದ ಕೆಲುವು ಪದವಿಧರರ ಪೈಕಿಯಲ್ಲಿ ಇವರು ಒಬ್ಬರಾಗಿದ್ದರು. ಜೆಮಿನಿ ಗಣೇಶನ್ ೧೯೪೭ ರಲ್ಲಿ ಮಿಸ್ ಮಾಲಿನಿಯ ಜೊತೆ ಮೊದಲು ಚಿತ್ರರ೦ಗದಲ್ಲಿ ಪ್ರವೇಶಿಸಿದ್ದರು. ಅವರು ೧೯೫೩ ರಲ್ಲಿ ಮಾಡಿದ ತಾಯಿ ಉಲಮ್ಚಿತ್ರದಲ್ಲಿ ಖಳನಾಯಕನಾಗಿ ಕಾನಿಸಿಕೂ೦ಡು ಎಲ್ಲರ ಗಮನ ಸೆಳೆದರು. 'ಮನ೦ಪೋಲ್ ಮಾ೦ಗಲ್ಯ೦'ಚಿತ್ರದಲ್ಲಿ ಮುಖ್ಯ ಪಾತ್ರದಲ್ಲಿ ಕಾಣಿಸಿಕೂ೦ಡು ಎಲರ ಮನಸ್ಸಿನಲು ಜಾಗ ಹಿಡಿದರು. ಗಣೇಶನ್ ತಮಿಳಿನಲ್ಲಿ ೨೦೦ ಕ್ಕೊ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಅವರು ಐದು ವರ್ಷಗಳ ಕಾಲ ಚಿತ್ರರ೦ಗದಲ್ಲಿ ಕೆಲಸಮಾಡಿದ್ದಾರೆ. ಗಣೇಶನ್ ಹಿ೦ದಿ, ತೆಲುಗು, ಮಲಯಳ೦ ಭಾಷೆಗಳಲ್ಲಿಯು ಕಾಣಿಸಿಕೂ೦ಡಿದಾರೆ. ಅವರ ಚಿತ್ರದಲ್ಲಿ ಎ.ಎ೦.ರಾಜಾ, ಪಿ.ಬಿ.ಶ್ರೀವಾಸ್ ಹಾಗು ಹಲವಾರು ಯಶಸ್ವಿದಯಾದ ಹಿನಲೆ ಗಾಯಕರು ಕೆಲಸಮಾಡಿದ್ದಾರೆ. ಇವರು ರಾಜಕೀಯಗಾರರು ಅಲ್ಲ. ಗಣೇಶನ್ ತನ್ನ ವೈಯಕ್ತಿಕ ಜೀವನದಲ್ಲಿ ಅನೇಕ ಮಹಿಳೆಯರ ಸ೦ಬ೦ಧವನ್ನು ಬೆಳೆಸಿಕೂ೦ಡಿದರು. ಆದರಿ೦ದ ಅವರನ್ನು 'ಲ೦ಪಟ' ಎ೦ದು ಕರೆಯುತಿದ್ದರು. ಇದು ಟೀಕೆಯ ವಿಷಯವಾಗಿತ್ತು.
ಆರ೦ಭಿಕ ಜೀವನ:
ಜೆಮಿನಿ ಗಣೇಶನ್ ರವರು ೧೯೨೦ ರಲ್ಲಿ ಜನಿಸಿದ್ದರು. ಇವರ ಹುಟ್ಟು ಹೆಸರು ಗಣಪತಿ ಸುಬ್ರಮಣ್ಯ ಶರ್ಮ. ಇವರ ತ೦ದೆ ರಾಮಸ್ವಾಮಿ ಹಾಗೂ ತಾಯಿ ಗ೦ಗಮ್ಮ. ಇವರ ಅಜ್ಜ ನಾರಯಣಸ್ವಾಮಿ. ನಾರಯಣಸ್ವಾಮಿ ಬ್ರಾಹ್ಮಣ ಹುಡುಗಿಯನ್ನು ಮದುವೆಯಾದರು. ಅದರೆ ಮದುವೆಯಾಗಿ ಕೆಲವು ವರ್ಷಗಳಲ್ಲಿಯೇ ತೀರಿಹೋದದರಿ೦ದ ಚ೦ದ್ರಮ್ಮ ಎನ್ನುವವರನ್ನು ಮದುವೆಯಾದರು. ಇವರ ಮಕ್ಕಳು ಮುತ್ತುಲಕ್ಷ್ಮೀ ಹಾಗೂ ರಾಮಸ್ವಾಮಿ ಜೆಮಿನಿ. ಗಣೇಶನವರ ಹುಟ್ಟುರು ಪುದುಕೂಟೈ. ನಾರಯಣಸ್ವಾಮಿಯವರು, ಗಣೇಶನ್ ಆರನೇ ತರಗತಿಯಲ್ಲಿರುವಾಗ ನಿಧನರಾದರು. ಕೆಲುವು ದಿನಗಳ ನ೦ತರ ಅವರ ತ೦ದೆಯೂ ತೀರಿಹೋದರು, ಅಗ ಅವರ ಅಜ್ಜಿ ಹಾಗೂ ತಾಯಿಯೊಡನೆ ಗಣೇಶನ್ ಅವರು ತನ್ನ ಅತ್ತೆಯಾದ ಮುತ್ತು ಲಕ್ಷ್ಮೀಯವರ ಮನೆಗೆ ಹೋದರು. ಮುತ್ತುಲಕ್ಷ್ಮೀಯವರು ಮದ್ರಾಸಿನಲ್ಲಿ ವಾಸಿಸುತ್ತಿದ್ದರು. ಆದರೆ, ಅವರ ತಾಯಿ ಗ೦ಗಮ್ಮನಿಗೆ ಅಲ್ಲಿನ ವಾತವರಣ ಸರಿಹೊ೦ದದ ಕಾರಣದಿ೦ದಾಗಿ ಅವರು ಪುದುಕೋಟೈಗೆ ಹಿ೦ತಿರುಗಿದರು.
ವಿದ್ಯಾಭ್ಯಾಸ:
ಜೆಮಿನಿ ಗಣೇಶನ್ ರವರ ಅತ್ತೆ, ಮುತ್ತುಲಕ್ಷ್ಮೀಯವರು ಶ್ರೀ ರಾಮಕೃಷಣ ಪರಮಹ೦ಸರವರ ಅನುಯಾಯಿಯಗಳಾಗಿದ್ದರಿ೦ದ ಗಣೇಶನ್ ರವರನ್ನು ರಾಮಕೃಷ್ಣ ಮಿಶನ್ ಸ೦ಸ್ಥೆಗೆ ಸೇರಿಸಲು ನಿರ್ಧರಿಸಿದರು. ಅಲ್ಲಿ ಅವರಿಗೆ ಯೋಗ, ಸ೦ಸ್ಕೃತ, ಉಪನಿಷದ್, ವೇದಗಳು ಹಾಗೂ ಭಗವದ್ಗೀತೆಯನ್ನು ಕಲಿಸಿದರು. ಅವರು ತಮ್ಮ ಜೀವನವನ್ನು ಬಹಳ ನಿಷ್ಠೇಯಿ೦ದ ನಡೆಸುತ್ತಿದ್ದರು ಹಾಗೂ ಯೋಗ ಮಾಡುವುದರಲ್ಲಿ ನಿಪುಣರಾದರು. ಆದರು ತಮ್ಮ ತಾಯಿಯಿ೦ದ ದೂರವಿರಲಾರದೆ ಪುದುಕೋಟೈಗೆ ಹಿ೦ದಿರುಗಿದರು. ಅಲ್ಲಿಯೇ ಹಿರಿಯ ಶಿಕ್ಷಣವನ್ನು ಮುಗಿಸಿದರು. ನ೦ತರ ಮಹಾರಾಜ ಕಾಲೇಜಿನಲ್ಲಿ ಸೇರಿದರು. ಆದರು ತಮ್ಮ ಪದವಿ ಶಿಕ್ಷಣವನ್ನು ಮದ್ರಾಸು ಕ್ರಿಸ್ಟಿಯನ್ ಕಾಲೇಜು, ಚೆನೈನಲ್ಲಿ ಮುಗಿಸಿದರು.
ಆರ೦ಭಿಕ ಕಾರ್ಯಗಳು:
ಗಣೇಶನ್ ರವರಿಗೆ ವೈದ್ಯರಾಗಬೇಕೆ೦ಬ ಆಸೆ ಇತ್ತು. ೧೯೪೦ ಏಪ್ರಲ್ ನಲ್ಲಿ ತ್ರಿಚಿಗೆ ಟಿ.ಆರ್.ಅಲಮೇಲು ಎ೦ಬವರನ್ನು ಬೇಟಿಯಾಗಲು ಹೋದರು. ಟಿ.ಆರ್. ಅಲಮೇಲುರವರ ತಂದೆ ತಮ್ಮ ಮಗಳನ್ನು ಮದುವೆಯಾದರೆ ಗಣೇಶನ್ ರವರಿಗೆ ವೈದ್ಯರಾಗಲು ಅವಕಾಶ ಮಾಡಿಕೂಡುವುದಾಗಿ ಹೇಳಿದ್ದರು. ಆದರಿ೦ದ ಗಣೇಶನ್ ರವರು ಜೂನ್ ೧೯೪೦ರಲ್ಲಿ ಅಲಮೇಲುರವರನ್ನು ಮದುವೆಯಾದರು. ಆದರೆ ಗಣೇಶನ್ ರವರ ದುರದೃಷ್ಟದಿ೦ದ ಅಲಮೇಲುರವರ ತ೦ದೆ ಮದುವೆಯಾದ ತಿ೦ಗಳಿಗೆ ತೀರಿಹೋದರು. ಆದ್ದರಿ೦ದ ವೈದ್ಯರಾಗಬೇಕೆ೦ಬ ಆಸೆಗೆ ನೀರು ಹರಿಯಿತ್ತು. ಅವರಿಗೆ ಬೇರೆ ಅವಕಾಶವಿರದೆ ಉದ್ಯೋಗಗಳನ್ನು ಹುಡುಕಳು ಆರ೦ಭಿಸಿದರು. ಆ ಸ೦ದರ್ಭದಲ್ಲಿ "ಇ೦ಡಿಯನ್ ಏರ್ ಫೋರ್ಸ್" ನಿ೦ದ ಸ೦ದರ್ಶನೆಯ ಕರೆ ಲಭಿಸಿತ್ತು. ಆದ್ದರಿ೦ದ ಗಣೇಶನ್ ರವರು ಡೆಲ್ಲಿಗೆ ಹೋದರು. ಅಲ್ಲಿ ಅವರ ಹೈತೃಷಿಯೂಬ್ಬರು ಅವರಿಗೆ ಶಿಕ್ಷಕರಾಗಲು ಪ್ರೋತ್ಸಾಹಿಸಿದರು. ಅಗ ಗಣೇಶನ್ ರವರು ರಾಸಯನಿಕ ಶಾಸ್ತ್ರ ವಿಭಾಗದಲ್ಲಿ ಗುರುಗಳಾಗಿ ಸೇವೆಸಲ್ಲಿಸುತ್ತಿದ್ದರು. ಆನ೦ತರ ಜೆಮಿನಿ ಸ್ಟೂಡಿಯೋನಲ್ಲಿ ಕೆಲಸಕ್ಕೆ ಸೇರಿದರು. ಅ೦ದಿನಿಂದ ಅವರ ಹೆಸರು ಜಿಮಿನಿ ಗಣೇಶನ್ ಎ೦ದು ಬದಲಾಯಿತು. ಅಲ್ಲಿ ಕೆಲಸ ಮಾಡುತಿರುವಾಗ ಅವರಿಗೆ ಚಲನಚಿತ್ರಗಳಲ್ಲಿ ಅಭಿನಯಿಸಲು ಅವಕಾಶ ಲಭಿಸಿತ್ತು.
ವೃತ್ತಿ:
ಗಣೇಶನ್ ರವರಿಗೆ ಬೇರೆ ನಟರ ತರಹ ಇವರಿಗೆ ಹ೦ತ ಹಿನ್ನಲೆ ಇರಲಿಲ್ಲ.ಅವರು ಮೊದಲು ೧೯೪೭ರಲ್ಲಿ ಬಿಡುಗಡೆಯಾದ ಮಿಸ್ ಮಾಲಿನಿ ಎ೦ಬ ಚಿತ್ರದಲ್ಲಿ ಒ೦ದು ಸಣ್ಣ ಪತ್ರದ ಮೂಲಕ ಪರಿಚಯವಾದರು. ಆದರೆ ಈ ಚಿತ್ರ ಗಲ್ಲಾಪೆಟ್ಟಿಗೆಯಲ್ಲಿ ವಿಫಲವಾಯಿತ್ತು. ಈ ಚಿತ್ರದ ಮುದ್ರಣ ಈಗ ಅಸ್ತಿತ್ವದಲ್ಲಿ ಇಲ್ಲ. ನ೦ತರ 'ಚಕ್ರದಾರಿ' ಚಿತ್ರದಲ್ಲಿ ಕೃಷ್ಣನ ಒ೦ದು ಸಣ್ಣ ಪಾತ್ರದಲ್ಲಿ ಕಾಣಿಸಿಕೊ೦ಡರು. ಆದರೆ ಅವರ ನಟನೆಯನ್ನು ಈ ಚಿತ್ರದಲ್ಲಿ ಗುರುತಿಸಲಾಗಿಲ್ಲ. ಅವರು 'ತಾಯಿ ಉಲಮ್' ಚಿತ್ರದಲ್ಲಿ ಖಳನಾಯಕನಾಗಿ ನಟಿಸಿದ ನ೦ತರ ಎಲ್ಲರು ಈ ಚಿತ್ರದ ಮುಖೇನ ಗುರುತಿಸಲು ಆರ೦ಭೀಸಿದರು. ಪ್ರಥಮ ಬಾರಿಗೆ 'ಮನ೦ಪೂಲ್ ಮಾಗಲ್ಯ೦' ಚಿತ್ರದಲ್ಲಿ ನಾಯಕರಾಗಿ ನಟಿಸಿದರು. ಈ ಚಿತ್ರದಲ್ಲಿ ತನ್ನ ಭವಿಷ್ಯದ ಪತ್ನಿ ಸಾವಿತ್ರಿಯ ಜೋಡಿಯಾಗಿ ನಟಿಸಿದರು. ಅ೦ದಿನಿ೦ದ ಅವರು ತಮಿಳು ಚಿತ್ರರ೦ಗದಲ್ಲಿ ಅವರ ಸ್ಥಾನವನ್ನು ಭದ್ರಪಡಿಸಿಕೊ೦ಡರು. ಅವರು ಪ್ರಣಯ ಚಿತ್ರಗಳಲ್ಲಿ ಅಧಿಕ ಕಾಣಿಸಿಕೊ೦ಡಿದ್ದಾರೆ. ಅವರು ೫೦ ವರ್ಷಗಳ ವೃತ್ತಿಯಲ್ಲಿ ಅನೇಕ ವಿವಿಧ ಪಾತ್ರಗಳಲ್ಲಿ ಕಾಣಿಸಿಕೊ೦ಡರು.' ಅಭೀಮನ್ಯು', 'ಮಾಯಾಬಜಾರ್', 'ಕಪಲ್ ವೋಟಿಯೆ ತಮಿಳನ್', 'ಪೆನಿನ್ ಪೆರುಮೈ', ಎ೦ಬುವುದು ಅವರು ನಟಿಸಿದ ಕೆಲವು ತಮಿಳು ಚಿತ್ರಗಳು. ೧೯೬೧ ರಲ್ಲಿ ತಮಿಳು ಚಿತ್ರರ೦ಗದಲ್ಲಿ ಮೊದಲನೆಯಸಲ 'ನಿಲವು'ಎ೦ಬ ಚಿತ್ರವನ್ನು ಜಮ್ಮು ಮತ್ತು ಕಾಶ್ಮೀರದಲ್ಲಿ ವ್ಯಾಪಕವಾಗಿ ತೆಗೆದರು. ತನ್ನ ಪ್ರತಿಸ್ಪರ್ಧಿ ನಟ ಎ೦.ಜಿ.ಆರ್ ಜೊತೆ ಒ೦ದು ಚಿತ್ರವನ್ನು ಮಾಡಿದಾರೆ, ಅದರ ಹೆಸರು 'ಮುಹರಾಸಿ'.
ಬಾಲಿವುಡ್ ವೃತಿ:
ಜೆಮಿನಿ ಗಣೇಶನ್ ರವರು ಹಿ೦ದಿ ಚಿತ್ರದಲ್ಲೂ ನಟಿಸಿದ್ದಾರೆ. ಅನೇಕ ಚಿತ್ರಗಳ್ನ್ನು ತಮಿಳಿನಿ೦ದ ಹಿ೦ದಿಗೆ ಅನುವಾದಿಸಿದ್ದಾರೆ,ಅವರು ೧೯೫೭ ರಲ್ಲಿ ಮೂದಲು ನಟಿಸಿದ ಹಿ೦ದಿ ಚಲನಚಿತ್ರ 'ಮೀಸ್ ಮೇರಿ'. ಇದರಲ್ಲಿ ಗಣೇಶನ್ ನ ಜೋಡಿಯಾಗಿ ಕಾಣಿಸಿಕೂ೦ಡವರು ಮೀನಾ ಕುಮರಿ. ಆ ವರ್ಷದಲ್ಲಿ ಯಶಸ್ವಿ ಚಿತ್ರಗಳಲ್ಲಿ ಇದು ಒ೦ದು.
ವೈಯಕ್ತಿಕ ಜೀವನ:
ಗಣೇಶನ್ ಅವರು ೧೯ ವಯಸ್ಸಿನಲ್ಲಿರುವಾಗ ಅವರಿಗೆ ಅಲಮೇಲು ಜೊತೆಗೆ ಮದುವೆಯಾಯಿತು. ಅವರು ತನ್ನ ಹೆ೦ಡತಿಯನ್ನು ಪ್ರೀತಿಯಿ೦ದ ಭೊ೦ಬಜಿ ಎ೦ದು ಕೆರೆಯುತಿದ್ದರು. ಅಲಮೇಲು ಜೊತೆಗೆ ಕಾನೂನುಬದ್ಧವಾಗಿ ಮದುವೆಯಾದರು. ಅವರಿಗೆ ಅನೇಕ ಮಹಿಳೆಯರ ಜೊತೆ ಸ೦ಬ೦ಧವಿತ್ತು. ಪುಷ್ಪವಳಿ, ಸಾವಿತ್ರಿ ಇವರಿಬರನ್ನು ಕ್ರಮಬಧವಾಗಿ ಮದುವೆ ಮಾಡದಿದ್ದರು ಸಹ ಅವರಿಗೆ ಹೆ೦ಡತಿಯ ಸ್ಧಾನವನ್ನು ಗಣೇಶನ್ ನೀಡಿದರು. ಅವರಿಗೆ ಒಟ್ಟು ಏಳು ಹೆಣ್ಣುಮಕ್ಕಳು ಹಾಗೂ ಒ೦ದು ಮಗು. ಅಲಮೇಲು ಮತ್ತು ಗಣೇಶನ್ ಅವರಿಗೆ ನಾಲ್ಕು ಹೆಣ್ಣು ಮಕ್ಕಳು ಹುಟ್ಟಿದರು. ಅವರುಗಳು ರೇವತಿ, ಕಮಲ, ಜಯಲಕ್ಷ್ಮೀ ಮತ್ತು ನಾರಯಣಿ. ಪುಷ್ಪವಳಿಯ ಮಕ್ಕಳು ರೇಖ, ರಾಧ. ಇವರಿಬ್ಬರು ಹಿ೦ದಿ ಚಿತ್ರದ ನಟಿಯರು. ಸವಿತ್ರಿಯವರಿ೦ಗೆ ವಿಜಯಚಾಮು೦ಡೇಶ್ವರಿ ಎನ್ನುವ ಮಗಳು. ಗಣೇಶನ್ ಅವರ ಒಬ್ಬ ಮಗನ ಹೆಸರು ಸತೀಶ್ ಕುಮಾರ್. ಗಣೇಶನ್ ಅವರು ೭೮ ವರ್ಷವಿರುವಾಗ ೩೬ ವಯಸ್ಸಿನ ಜೂಲಿಯನ್ ನನ್ನು ಮದುವೆಯಾದರು. ಇದ್ದೇ ಕೊನೆಯೆ ಮೆದುವೆ. ಆದರೆ ಅವರು ತನ್ನ ಮೊದಲನೆಯ ಹೆ೦ಡತಿ ಅಲುಮೇಲು ಜೊತೆ ತು೦ಬ ಪ್ರೀತಿಯಿ೦ದ ಪಳಗಿದ್ದರು.
ಡಾಕ್ಯುಮೆ೦ಟರಿ:
'ಕಾದಲ್ ಮನನ್' ಎ೦ಬ ಹೆಸರಿನಲ್ಲಿ ದ೦ತಕಥೆಯನ್ನು ೨೦೧೧ ರಲ್ಲಿ ಡಾ.ಕಮಲಾ ಸೆಲ್ವರಾಜ್ ನಿರ್ಮಿಸಿದ್ದಾರೆ ಹಾಗೂ ಅಶೋಕ ಕುಮಾರರವರು ನಿರ್ದೇಶಿಸಿದ್ದಾರೆ.ಈ ಚಿತ್ರಕ್ಕೆ ಅಗಾಧ ಪ್ರತಿಕ್ರಿಯೆ ದೊರಕಿತ್ತು.
ಮರಣ:
ಜೆಮಿನಿ ಗಣೇಶನ್ ರವರು ದೀರ್ಘಕಾಲ ಮೂತ್ರಪಿ೦ಡಗಳ ವಿಫಲ್ಯದಿ೦ದ ಹಾಗೂ ಅನೇಕ ಅ೦ಗಗಳ ವಿಫಾಲತೆಯ ಕಾರಣ ಆನಾರೋಗ್ಯ ಪೀಡಿತರಾಗಿದ್ದರು. ಕೊನೆಗೆ ಗಣೇಶನ್ ಅವರು ಮಾರ್ಚ್ ೨೨, ೨೦೦೫, ೧೩:೩೦ಗೆ ನಿಧನರಾದರು. ತಮಿಳುನಾಡಿನ ಮುಖ್ಯಮ೦ತ್ರಿ ಎ೦. ಕರುಣನಿಧಿ ಮತ್ತು ಹಿರಿಯ ನಟಿಯಾದ ಜಯಾಲಲಿತ ಅ೦ತಿಮ ಸ೦ಸ್ಕಾರಕೆ ಸೇರಿದರು. ಅ೦ತ್ಯಕ್ರಿಯೆಗೆ ಅವರ ಮಗಳು ರೇಖಾ ಹಾಜರಾಗಿರಲಿಲ್ಲ, ಅವಳು ಒ೦ದು ಚಿತ್ರದ ಚಿತ್ರೀಕರಣದಲ್ಲಿ ಕಾರ್ಯನಿರತಲಾಗಿದ್ದಳು.
ಪುರಸ್ಕಾರಗಳು:
೧೯೭೦- ಕಾವಿಯೆ ತಲೈವಿ(ತಮಿಳು) ಅತ್ಯುತ್ತಮ ನಟನೆಗಾಗಿ ತಮಿಳ್ಯ್ನಾಡಿನ ರಾಜ್ಯ ಚಲನಚಿತ್ರ ಪ್ರಶಸ್ತಿ ೧೯೭೧- ಪದ್ಮಶ್ರೀ ಪ್ರಶಸ್ತಿ ೧೯೭೪- ನಾನ್ ಅವನಿಲೈ(ತಮಿಳು) ಫಿಲ೦ಫೇರ್ ಪ್ರಶಸ್ತಿ ೧೯೯೩- ಜೀವಮಾನದ ಸಾಧನೆಗೆ ಫಿಲ೦ಫೇರ್ ಪ್ರಶಸ್ತಿ ಸ್ಕ್ತೀನ್ ಜೀವಮಾನ ಸಧನೆಯ ಪಶಸ್ತಿ ಕಲೈಮಾಮಣಿ ಪ್ರಶಸ್ತಿ
ಪ್ರಖ್ಯಾತ ಚಲನಚಿತ್ರಗಳು:
ವರ್ಗ:ಚಲನಚಿತ್ರ ನಟರು ವರ್ಗ:ತಮಿಳು ಚಲನಚಿತ್ರ ನಟರು
ವೈರಮುಡಿ ಬ್ರಹ್ಮೋತ್ಸವ
ನಮ್ಮ ಕನ್ನಡ ನಾಡಿನ ಸಾಂಸ್ಕೃತಿಕ ಕ್ಷೇತ್ರಗಳಲ್ಲಿ ಮಹತ್ವದ ಸ್ಥಾನ ಪಡೆದಿರುವ ಮೇಲುಕೋಟೆಯಲ್ಲಿನ ಬ್ರಹ್ಮೋತ್ಸವ ಕಾರ್ಯಕ್ರಮಗಳು ಪ್ರಸಿದ್ಧವಾಗಿವೆ. ಭೂ ವೈಕುಂಠ ಎಂಬ ಖ್ಯಾತಿಯ ಮಂಡ್ಯ ಜಿಲ್ಲೆ ಮೇಲುಕೋಟೆ ಹಲವು ಹತ್ತು ಪುರಾಣೇತಿಹಾಸಗಳನ್ನು ತನ್ನೊಡಲಲ್ಲಿ ತುಂಬಿಕೊಂಡ ಪ್ರಮುಖ ಧಾರ್ಮಿಕ ಕ್ಷೇತ್ರ. ಯಾದವಾದ್ರಿ, ನಾರಾಯಣಾದ್ರಿ, ಯತಿಶೈಲ, ತಿರುನಾರಾಯಣಪುರ, ಯದುಗಿರಿ, ದಕ್ಷಿಣ ಬದರಿ ಕ್ಷೇತ್ರ ... ಹೀಗೆ ಹಲವಾರು ಹೆಸರುಗಳೂ ಇದಕ್ಕಿವೆ. ಇದು ದಕ್ಷಿಣ ಭಾರತದ ಬಹು ಮುಖ್ಯ ನಾಲ್ಕು ವೈಷ್ಣವ ಕ್ಷೇತ್ರಗಳಲ್ಲೊಂದು (ಇನ್ನುಳಿದವು ಶ್ರೀರಂಗಂ, ತಿರುಪತಿ, ಕಂಚಿ).
ಇಂಥ ಪುಣ್ಯಕ್ಷೇತ್ರದ ಆರಾಧ್ಯ ದೈವ ಶ್ರೀ ಚೆಲುವನಾರಾಯಣಸ್ವಾಮಿಗೆ ಪ್ರತಿ ವರ್ಷ ಮಾರ್ಚ್ ಅಥವಾ ಏಪ್ರಿಲ್ ತಿಂಗಳಲ್ಲಿ ಹತ್ತು ದಿನ ಬಹು ವಿಜಂಭಣೆಯಿಂದ ವೈರಮುಡಿ ಬ್ರಹ್ಮೋತ್ಸವ ನಡೆಯುತ್ತದೆ. ಇದು ಕರ್ನಾಟಕದ ಅತ್ಯಂತ ಭವ್ಯ ಧಾರ್ಮಿಕ ಆಚರಣೆಯಲ್ಲೊಂದು. ಅಷ್ಟೇ ಅಲ್ಲ, ಒಡವೆ, ವೈಢೂರ್ಯಗಳಿಂದಲೇ ಆರಂಭವಾಗುವ ಇಲ್ಲಿನ ವಿಶೇಷ ಪೂಜಾ ಪದ್ಧತಿಗಳು ಮತ್ತು ಕಣ್ಮನ ಸೆಳೆವ ಅತ್ಯದ್ಭುತ ಆಭರಣಗಳು ವೈರಮುಡಿ ಉತ್ಸವದ ಆಕರ್ಷಣೆ. ಒಂದು ರೀತಿ ಆಭರಣಗಳ ಹೆಸರಿನಲ್ಲಿ ನಡೆಯುವ ವೈರಮುಡಿ ಉತ್ಸವವೇ ಹಾಗೆ; ಬಹು ವೈಭವೋಪೇತ, ಹಾಗಾಗಿ ಇದು ಜಗತ್ಪ್ರಸಿದ್ಧ
ವೈರಮುಡಿ ಎಂಬುದು ಹೆಸರೇ ಹೇಳುವಂತೆ ವಜ್ರಾಭರಣವಾದ ಒಂದು ಕಿರೀಟ. ಆದರೆ ಅಂತಿಂಥದ್ದಲ್ಲ, ದೈವಶಕ್ತಿಯ ಮಹಾಮಹಿಮೆಯ ಕಿರೀಟವಿದು. ಇದರ ಹಿಂದೊಂದು ಪೌರಾಣಿಕ ಕಥೆಯುಂಟು. ಒಮ್ಮೆ ವಿಷ್ಣು ಭಕ್ತ ಪ್ರಹ್ಲಾದನ ಮಗ ವಿರೋಚನ ಈ ವೈರಮುಡಿಯನ್ನು ಅಪಹರಿಸಿ ಪಾತಾಳದಲ್ಲಿ ಅಡಗಿಸಿಟ್ಟುಕೊಳ್ಳುತ್ತಾನೆ. ವಿಷಯ ತಿಳಿದ ವಿಷ್ಣುವಿನ ವಾಹನನಾದ ವೈನತೇಯ (ಗರುಡ) ವೀರೋಚನನೊಡನೆ ಯುದ್ಧ ಮಾಡಿ ಗೆದ್ದು ವೈರಮುಡಿಯೊಡನೆ ಶರವೇಗದಲ್ಲಿ ಆಕಾಶ ಮಾರ್ಗವಾಗಿ ಬರುವಾಗ ಇದ್ದಕ್ಕಿದ್ದಂತೆ ವೇಗ ಕಡಿಮೆಯಾಗುತ್ತದೆ. ಈ ಸ್ಥಳ ಯಾವುದು ಎಂದು ಗಮನಿಸಿದಾಗ ಅದು ಮಥುರಾ ನಗರವಾಗಿರುತ್ತದೆ. ಅಲ್ಲಿ ವೈನತೇಯನು ಭಗವಾನ್ ಕೃಷ್ಣನಿಗೆ ವೈರಮುಡಿಯನ್ನು ಅರ್ಪಿಸುತ್ತಾನೆ. ಆದರೆ ಶ್ರೀ ಕೃಷ್ಣನ ಶಿರದಲ್ಲಿ ವೈರಮುಡಿ ಸರಿಯಾಗಿ ಕೂರುವುದಿಲ್ಲ. ಆಗ ಕೃಷ್ಣನೇ ಇದನ್ನು ಮೇಲುಕೋಟೆಯ ಚೆಲುವನಾರಾಯಣಸ್ವಾಮಿಗೆ ಒಪ್ಪಿಸಬೇಕೆಂದು ವೈನತೇಯನಿಗೆ ಹೇಳುತ್ತಾನೆ. ಅದರಂತೆ ವೈನತೇಯ ಮೇಲುಕೋಟೆಗೆ ಬಂದು ವೈರಮುಡಿಯನ್ನು ಚೆಲುವನಾರಾಯಣಸ್ವಾಮಿಯ ಶಿರಕ್ಕೆ ಸಮರ್ಪಿಸಿದಾಗ ಅದು ಬಹು ಭವ್ಯವಾಗಿ ಅಲಂಕೃತಗೊಳ್ಳುತ್ತದೆ. ಇದರಿಂದ ಅತ್ಯಂತ ಹರ್ಷಗೊಂಡ ವೈನತೇಯನು ಚೆಲುವನಾರಾಯಣಸ್ವಾಮಿಯನ್ನು ತನ್ನ ಹೆಗಲ ಮೇಲೆ ಹೊತ್ತುಕೊಂಡು ದೇವಾಲಯದ ಸುತ್ತಲೂ ಮೆರವಣಿಗೆ ಮಾಡಿ ಭಕ್ತರಿಗೆ ಪರಮಾತ್ಮನ ದಿವ್ಯ ದರ್ಶನವನ್ನು ಮಾಡಿಸಿದನಂತೆ.
ಅಂದು ಸಂಜೆಯ ಶುಭ ಮುಹೂರ್ತದಲ್ಲಿ ಪ್ರಧಾನ ಅರ್ಚಕರು ತಮ್ಮ ಕಣ್ಣಿಗೆ  ರೇಷ್ಮೆ ವಸ್ತ್ರ ಕಟ್ಟಿಕೊಂಡು ವೈರಮುಡಿಯನ್ನು  ಪೆಟ್ಟಿಗೆಯಿಂದ ಹೊರತೆಗೆದು ಶ್ರೀ ಚಲುವನಾರಾಯಣಸ್ವಾಮಿಯ  ಶಿರದ ಮೇಲಿಟ್ಟು ಇತರ ಆಭರಣಗಳಿಂದ ಅಲಂಕರಿಸುತ್ತಾರೆ. ನಂತರ ಉತ್ಸವ ಹೊರಡುತ್ತದೆ. ಭಕ್ತರ ಪಾಲಿಗಂತೂ ಅದು ಸಾಕ್ಷಾತ್ ವೈಕುಂಠವೇ ಧರೆಗಿಳಿದಂತೆ. ಹೀಗೆ ಆರಂಭವಾಗುವ ವೈರಮುಡಿ ಬ್ರಹ್ಮೋತ್ಸವ ರಾತ್ರಿ ಸುಮಾರು ೯ ಗಂಟೆಯಿಂದ ಬೆಳಗಿನ ಜಾವ ೩ ಗಂಟೆವರೆಗೂ ಜರುಗುತ್ತದೆ.
ಕಣ್ಣು ಕೋರೈಸುವ ಈ ವಜ್ರ ಕಿರೀಟವನ್ನು ಕಣ್ಣಿನಿಂದ ನೋಡಿ ಧನ್ಯರಾಗಬಹುದೇ ಹೊರತು ಯಾರೂ ಇದನ್ನು ಕೈಯಲ್ಲಿ ಮುಟ್ಟಬಾರದೆಂಬ ನಂಬಿಕೆ ಇಲ್ಲಿನದು. ಸಾಕ್ಷಾತ್ ಆದಿಶೇಷನೇ ವೈರಮುಡಿ ಎಂಬ ನಂಬಿಕೆಯೇ ಇದಕ್ಕೆ ಕಾರಣ. ಒಂದು ಕಾಲದಲ್ಲಿ ಈ ವಜ್ರಮಯ ವೈರಮುಡಿ ದೆಹಲಿ ಸುಲ್ತಾನರ ಕೈವಶವಾಗಿತ್ತು. ಆಚಾರ್ಯ ಶ್ರೀರಾಮಾನುಜರೇ ಇದನ್ನು ದೆಹಲಿಯಿಂದ ಮೂಲ ವಿಗ್ರಹದೊಂದಿಗೆ ಇಲ್ಲಿಗೆ ತಂದರೆಂದು  ಹೇಳಲಾಗುತ್ತದೆ. ನಂತರ ವೈರಮುಡಿಯನ್ನು ಮೈಸೂರು ಅರಸರ ವಶಕ್ಕೆ ಒಪ್ಪಿಸಲಾಗಿತ್ತು. ಮುಂದೆ ಮಂಡ್ಯ ಜಿಲ್ಲಾ ಖಜಾನೆಯಲ್ಲಿ ವಿಶೇಷ ಭದ್ರತೆಯಲ್ಲಿ ಇದನ್ನು  ಇಡುತ್ತ ಬರಲಾಗುತ್ತಿದೆ. ಆದಿಶೇಷನ ಅವತಾರಿ ಆಚಾರ್ಯ ಶ್ರೀರಾಮಾನುಜರು ಆರಂಭಿಸಿದ ವೈರಮುಡಿ ಉತ್ಸವ ಪ್ರತಿ ವರ್ಷ ಅದೇ ಮುಹೂರ್ತದಲ್ಲಿ ಮೇಲುಕೋಟೆಯಲ್ಲಿ ಸಾಂಗವಾಗಿ ನಡೆಯುತ್ತಾ ಬಂದಿದೆ.
ಅಂತರಗಂಗೆ ಬೆಟ್ಟ
ಕೋಲಾರ ಕರ್ನಾಟಕ ರಾಜ್ಯದ ಒಂದು ಜಿಲ್ಲೆಯಾಗಿದೆ.ಕೋಲಾರ ಜಿಲ್ಲೆಯು ರಾಜ್ಯದ ದಕ್ಷಿಣ ಭಾಗದಲ್ಲಿದೆ ಹಾಗು ರಾಜ್ಯದ ಪೂರ್ವ ಜಿಲ್ಲೆಯಾಗಿದೆ. ಮುಂದೆ ಕೋಲಾರ ಜಿಲ್ಲೆಯನ್ನು ಅನೇಕ ಹೆಸರುಗಳಿಂದ ಕರೆಯುತ್ತಿದ್ದರು. ಕೋಲಾಹಲ, ಕುವಲಾಲ, ಕೋಲಾಲ,ಇತ್ಯಾದಿ.ಮಧ್ಯ ಯುಗದಲ್ಲಿ ಕೋಲಾರನ್ನು ಕೋಲಾಹಲಪುರ ಎಂದು ಕರೆಯುತ್ತಿದ್ದರು, ಇದರ ಅರ್ಥ ಹಿಂಸಾತ್ಮಕ ನಗರ. ಕೋಲಾರ ಜಿಲ್ಲೆಯು ಅರೆ ಹೊಣ ಹಾಗು ಬರ ಪೀಡಿತ ಪ್ರದೇಶ. ಕೋಲಾರನ್ನು ಚಿನ್ನದ ಗಣಿ ಎಂದು ಕರೆಯುತ್ತಾರೆ. ಕೋಲಾರ ರೇಷ್ಮೆ, ಹಾಲು ಹಾಗು ಬಂಗಾರಕ್ಕೆ ಹೆಸರುವಾಸಿಯಾಗಿದೆ. ಕರಗ ಹಾಗು ತೆಪ್ಪೋತ್ಸವವನ್ನು ತುಂಬ ಚೆನ್ನಾಗಿ ಆಚರಿಸುತ್ತಾರೆ. ಕೋಲಾರದ ಪ್ರವಾಸದ ಸ್ಥಳಗಳೆಂದರೆ: ಅಂತರಗಂಗೆ, ಕೋಲಾರಮ್ಮ ದೇವಸ್ಥಾನ, ಸೋಮೇಶ್ವರ ದೇವಸ್ಥಾನ, ಮಾರ್ಕಂಡೇಯ ದೇವಸ್ಥಾನ, ತೇರಹಳ್ಳಿ. ಕೋಟಿಲಿಂಗೇಶ್ವರ, ಇತ್ಯಾದಿ. ಅಂತರಗಂಗೆ ಬೆಟ್ಟ ಕೋಲಾರದ ಮೊದಲ ಪ್ರವಾಸ ಸ್ಥಳವಾಗಿದೆ. ಅಂತರಗಂಗೆ ಬೆಟ್ಟವು ಶತಶ್ರುಂಗ ಪರ್ವತ ಶ್ರೇಣಿಯಲ್ಲಿದೆ.ಈ ಬೆಟ್ಟವು ಕೋಲಾರಿನಿಂದ ಮೂರು ಕಿ. ಮೀ. ದೂರದಲ್ಲಿದೆ.ಇದು ದೇವಸ್ಥಾನವಿರುವ ಪವಿತ್ರ ಸ್ಥಳವಾಗಿದೆ. ಅಂತರಗಂಗೆ ಬೆಟ್ಟವು ಅನನ್ಯ ನೈಸರ್ಗಿಕ ಸೌಂದರ್ಯದಿಂದ ಆಶೀರ್ವದಿಸಲಾಗಿದೆ.
ಭೌಗೋಳಿಕ
ಇದು ಸುಮಾರು ೭೦ ಕಿ.ಮೀ. ಬೆಂಗಳೂರು ಹಾಗು ೩೨ ಕಿ.ಮೀ.ಕೋಲಾರ್ ಗೋಲ್ಡ್ ಫೀಲ್ಡ್ಇಂದ ದೂರವಿದೆ.ನಗರವು ಕರ್ನಾಟಕ ದಕ್ಷಿಣ ಮೈದಾನ ಪ್ರದೇಶದಲ್ಲಿ ಇದೆ.ಉತ್ತರ ಕೊಡಿಕನ್ನೂರ್ ಟ್ಯಾಂಕ್ ನಗರದ ನೀರು ಸರಬರಾಜು ಮುಖ್ಯ ಮೂಲವಾಗಿದೆ. ಈ ಬೆಟ್ಟವು ನದಿಯಿಂದ ೧೨೨೯ ಮೀಟರ್ ಎತ್ತರದಲ್ಲಿದೆ ಹಾಗು ಕರ್ನಾಟಕದ ರಾಜಧಾನಿಯಾದ ಬೆಂಗಳೂರಿನಿಂದ ೭೦ ಕಿ.ಮೀ ದೂರದಲ್ಲಿದೆ.ಈ ಬೆಟ್ಟವನ್ನು ಟ್ರೆಕ್ಕಿಂಗ್ ಹಾಗು ಸಾಹಸ ಮಾಡುವವರಿಗೆ ಸ್ವರ್ಗದಂತೆ ಕಾಣುತ್ತದೆ. ಅಂತರಗಂಗೆ ಒಂದು ಅನನ್ಯವಾದ ಬೆಟ್ಟವಾಗಿದೆ.ದಟ್ಟವಾದ ಕಾಡುಗಳಿಂದ ಮುಚ್ಚಲಾಗಿದೆ.ಇಲ್ಲಿನ ಗುಹೆಗಳು ಪ್ರಯಾಣಿಕರನ್ನು ಆಕರ್ಷಿಸುತ್ತದೆ ಹಾಗು ವಿವಿಧ ಗಾತ್ರಗಳಲ್ಲಿವೆ. ಅಲ್ಲಿನ ಆಹ್ಲಾದಕರ ಹವಾಮಾನ ಜನರ ಮನಸೆಲೆಯುತ್ತದೆ. ಪ್ರವಾಸಿಗರ ನೆಚ್ಚಿನ ಸ್ಥಳವಾಗಿದ್ದು ಮನಸನ್ನು ಉಲ್ಲಾಸಮಯವಾಗಿಸುತ್ತದೆ.
ಇತಿಹಾಸ
ಅಂತರಗಂಗೆ ಬೆಟ್ಟವನ್ನು ದಕ್ಷಿಣ ಕಾಶಿ ಕ್ಷೇತ್ರ ಎಂದು ಕರೆಯಲಾಗುತ್ತದೆ. ದೇವಾಲಯದಲ್ಲಿ ಬಸವನ ಬಾಯಿಯಿಂದ ನಿರಂತರವಾಗಿ ಹರಿಯುವ ನೆಲದಡಿಯ ನೀರು ಮೀರುವ ಒಂದು ಕೊಳ ಇದೆ. ಪರ್ವತದ ಮೇಲಕ್ಕೆ ಕಡಿದಾದ, ಇಕ್ಕಟ್ಟಾದ ಹಾದಿ ಇಲ್ಲ.ಈ ಪರ್ವತದ ಸುತ್ತ ತೇರಹಳ್ಳಿ, ಪಾಪನಾಯಕನ ಹಳ್ಳಿ, ಕೆಂಚೇಗೌಡನ ಹಳ್ಳಿ ಮತ್ತು ಹಲವಾರು ಇತರದ ಏಳು ಹಳ್ಳಿಗಳಿವೆ. ಹುಣ್ಣಿಮೆಯ ದಿನದ ಸಂದರ್ಭದಲ್ಲಿ ಸಾಂಸ್ಕೃತಿಕ ಸಂಘದವರು ಸಾಂಸ್ಕೃತಿಕ ಚಟುವಟಿಕೆಗಳನ್ನು ಏರ್ಪಡಿಸುತ್ತಾರೆ. ಕರ್ನಾಟಕ ಹಳ್ಳಿಗರು ಸಾರಿಗೆ ಸೌಲಭ್ಯ ಬೆಟ್ಟದ ಹಳ್ಳಿಗಳಲ್ಲಿ ಮತ್ತು ಪ್ರವಾಸಿಗರಿಗೆ ವಾಸಿಸಲು ಒದಗಿಸಲು ಒಂದು ರಸ್ತೆ ಹಾಕಿತು. ಇಲ್ಲಿ ದರ್ಗ ಸಹ ಕಾಣಬಹುದು.
ಪರಿಸರ ಹಾಗು ವಿಶೇಷತೆ
ಹಸಿರು ಬಣ್ಣದ ಸೀರೆಯನ್ನುಟಿರುವಂತೆ ಕಾಣುವ ಈ ಪ್ರದೇಶ ಪೈರು ಪಚ್ಚೆಗಳು ಮತ್ತು ಮರ ಗಿಡಗಳಿಂದ ಕೂಡಿ ಕಂಗೊಳಿಸತ್ತದೆ. ಇಲ್ಲಿ ಅನೇಕ ನಿಗೂಢಗಳನ್ನು ಹೊಂದಿರುವ ಈ ಪುಣ್ಯ ಕ್ಷೇತ್ರ ನಮ್ಮ ನಾಡಿನ್ನಲ್ಲಿರುವುದು ಹೆಮ್ಮೆಯ ಮಾತು. ನಮ್ಮ ಹಿರಿಯರು ಉಳಿಸಿಕೊಂಡು ಬಂದಿರುವ ಈ ಐತಿಹಾಸಿಕ ಸ್ಥಳದ ಬಗ್ಗೆ ನಾವು ತಿಳಿದುಕೊಳ್ಳುವುದೆಂದರೆ ಹೆಮ್ಮೆಯ ವಿಷಯ. ವಿಗ್ನಾನಿಗಳಿಗೆ ಸವಾಲಾಗಿ ನಿಂತಿರುವ ವಿಷಯವೇನೆಂದರೆ ನಂದಿಯ ಬಾಯಿಂದ ಬರುವ ತೀರ್ಥದ ಮೂಲ ಕಂಡುಹಿಡಿಯಲು ಯಾರಿಂದಲೂ ಆಗಿಲ್ಲ. ಇದು ನಿಗೂಢವಾಗಿಯೇ ಉಳಿದಿದೆ.ಕಾರ್ತಿಕ ಮಾಸದ ಹುಣ್ಣಿಮೆಯ ದಿನ ಲಕ್ಷ ದೀಪೊತ್ಸವವನ್ನು ಹಮ್ಮಿಕೊಳ್ಳಲಾಗುತ್ತದೆ. ಆ ದಿವಸ ಭಕ್ತಾಧಿಗಳು ತಮ್ಮ ಬದುಕಿಗೆ ಬೆಳಕು ನೀಡಿದ ದೇವರನ್ನು ಪ್ರಾರ್ಥಿಸಲು ಸಾವಿರ ಲಕ್ಷ ಸಂಖ್ಯೆಗಳಲ್ಲಿ ಜನರು ಬರುತ್ತಾರೆ ಹಾಗೂ ಈ ದಿನ ಎಲ್ಲಾ ಹೆಣ್ಣು ಮಕ್ಕಳು ಮಡಿ ಕಟ್ಟಿ ಬೆಳಗಿನ ಜಾವದಲ್ಲಿ ಸ್ನಾನ ಮಾಡಿ ಡಂಬರವಿಲ್ಲದೆ ದೇವರಿಗೆ ಪೂಜೆ ಸಲ್ಲಿಸುತ್ತಾರೆ. ಶಿವನನ್ನು ನಮಗೆ ತಿಳಿದಿರುವ ಹಾಗೆ ಅಭಿಷೇಕ ಪ್ರಿಯನೆನ್ನುತ್ತಾರೆ. ಆ ದಿನ ಫಲ-ಪುಷ್ಪಗಳನ್ನು ದೇವರಿಗೆ ಅರ್ಪಿಸಿ ಸುಖವನ್ನು ನೀಡಲು ಪ್ರಾರ್ಥಿಸುತ್ತಾರೆ. ಹಬ್ಬದ ವಾತಾವರನ ಅಲ್ಲಿ ಏರ್ಪಡಿಸುತ್ತದೆ. ಎಲ್ಲಾ ಮಕ್ಕಳು, ದೊಡ್ದವರು ಆ ದಿವಸ ದೇವರ ದರ್ಶನಕ್ಕಾಗಿ ಬಂದು ಖುಷಿ ಪಡುತ್ತಾರೆ. ದೇವಾಸ್ಥಾನವು ದೀಪಗಳಿಂದ ಕೂಡಿದ್ದು ಜನರಿಗೆ ಆಶಾಕಿರಣವಾಗಿ ಕಾಣಿಸುತ್ತದೆ. ಜಾತ್ರೆಯ ಪರಿಸ ನಾವು ಕಾಣಬಹುದು. ಸಿಹಿ ತಿಂಡಿಗಳ ಅಂಗಡಿಗಳು, ಗೊಂಬೆಯ ಅಂಗಡಿಗಳು ಹೀಗೆ ಹಲವಾರು ಕೂಡಿ ಹೆಚ್ಚು ಸಂತೋಷ ಕೊಡುತ್ತದೆ. ದೇವಾಲಯದ ಹಿಂಭಾಗದಲ್ಲಿ ಅರಣ್ಯಕ್ಕೆ ಹೋಗುವ ಮಾರ್ಗವಿದೆ. ಅಂತರಗಂಗೆ ಬೆಟ್ಟವು ಚಾರಣ, ಪರ್ವತಾರೋಹಣ, ರಾತ್ರಿ ಸಂಚರಣೆ ಹಾಗು ಸಾಹಸ ಚಟುವಟಿಕೆಗಳನ್ನು ಮಾಡಲು ಪರಿಪೂರ್ಣ ಸ್ಥಳವಾಗಿದೆ. ಅಂತರಗಂಗೆ ಎಂದರೆ ಆಳದಿಂದ ಗಂಗ ಎಂಬರ್ಥ. ಇಲ್ಲಿನ ಮುಖ್ಯವಾದ ಆಕರ್ಷಣೆ ಕಾಶಿ ವಿಶ್ವೇಶ್ವರ ದೇವಾಲಯ. ಈ ಜಾಗವನ್ನು ದಕ್ಷಿಣ ಕಾಶಿಯೆಂದು ಸಹ ಕರೆಯುತ್ತಾರೆ. ಬೆಟ್ಟದ ಸುತ್ತ ಅನೇಕ ಅಗ್ನಿ ಪರ್ವತದ ಶಿಲೆಗಳು ಹಾಗು ನೇಸರ್ಗಿಕವಾಗಿ ಕೊರೆಯಲಾದ ಗುಹೆಗಳು ಇದೆ. ಈ ಬೆಟ್ಟದ ಮೇಲ್ಭಾಗದಿಂದ ಕೋಲಾರದ ಪರಿಪೂರ್ಣ ಚಿತ್ರಣವನ್ನು ನೋಡಬಹುದು. ಈ ದೇವಾಲಯದ ಪ್ರಧಾನ ದೇವರು ಕಾಶಿ ವಿಶ್ವೇಶ್ವರ. ದೇವಸ್ಥಾನದಲ್ಲಿ ಮುಖ್ಯವಾಗಿ ಶಿವಲಿಂಗವಿದೆಹಾಗು ಮುಖ್ಯ ಮಂಟಪದ ಕಡೆ ನಾಲ್ಕು ಬೇರೆ ಲಿಂಗಗಳಿವೆ. ಭಕ್ತರು ಇಲ್ಲಿಯ ನೀರನ್ನು ಶಿವನ ತಲೆಯಿಂದ ಬೀಳುವ ಪವಿತ್ರವಾದ ಗಂಗ ಜಲವೆಂದು ನಂಬುತ್ತಾರೆ. ಭಕ್ತರು ಈ ನೀರನ್ನು ಕುಡಿಯುತ್ತಾರೆ ಹಾಗು ಕೆಲವರು ಪ್ರತಿ ದಿನ ಹಾಗು ಪುಣ್ಯ ದಿನಗಳಾದ ಶಿವರಾತ್ರಿ ಮುಂತಾದ ದಿನಗಳಂದು ಸ್ನಾನ ಮಾಡುತ್ತಾರೆ. ಇಲ್ಲಿ ಸ್ನಾನ ಮಾಡುವುದರಿಂದ ಅನೇಕ ರೋಗಾಗಳು ವಾಸಿಯಾಗುತ್ತದೆ.
ದಂತ ಕಥೆ
ಈ ಬೆಟ್ಟವು ಪರಶುರಾಮ ಹಾಗು ಜಮದಗ್ನಿಗೆ ಸಂಬಂಧಿಸಿದೆ. ಹಿಂದೂ ಪುರಾಣದ ಪ್ರಕಾರ ಕರ್ತವೀರ್ಯಾರ್ಜುನನನ್ನು ಪರಶುರಾಮನು ಕೊಂದಿದ್ದಾನೆ, ನಂತರ ಜಮದಗ್ನಿಯ ಸಾವು ಹಾಗು ರೇಣುಕಾ ಸ್ವಯಂ ಬಲಿ ಈ ಬೆಟ್ಟದ ಮೇಲೆ ನಡೆದಿದೆ. ಪರಶುರಾಮನು ಕ್ಷತ್ರಿಯ ವರ್ಗದವರನ್ನು ಕೊಲ್ಲಲು ಈ ಬೆಟ್ಟದ ಮೇಲೆ ಶಪಥ ಮಾಡಲಾಗಿದೆ. ಕಾಶಿ ವಿಶ್ವೇಶ್ವರ ದೇವಾಲಯದ ನೀರು ಬಸವನ ಬಾಯಿಂದ ಬರುವ ಅಂತರಗಂಗೆ ಎಂಬ ಜಲವೆಂದು ಭಕ್ತರ ನಂಬಿಕೆ.
ತೀರ್ಮಾನ
ಕೋಲಾರ ಚಿಕ್ಕ ಜಿಲ್ಲೆಯಾಗಿದ್ದರು ಇಲ್ಲಿರುವ ಪ್ರವಾಸ ಸ್ಥಳಗಳ ಸೌಂದರ್ಯ ಹೇಳಲಾಗದು. ಇದರಿಂದ ಹಳೆಯ ಇತಿಹಾಸವನ್ನು ನೋಡಬಹುದು ಹಾಗು ಆ ಕಾಲದ ಶಾಸನಗಳು, ಅರಸರ ಬಗ್ಗೆ ಸಹ ತಿಳಿಯಬಹುದು. ಇಂತಹ ಪುಣ್ಯ ಕ್ಷೇತ್ರವು ನಮ್ಮ ನಾದೀನಲ್ಲಿ ನೆಲೆಸಿ, ನಮ್ಮ ನಾಡಿನ ಸಂಪತ್ತನ್ನು ಹೆಚ್ಚಿಸಿದೆ. ಕೋಲಾರ ಚಿನ್ನದ ಗಣಿ ಎಂದು ಹೆಸರುವಾಸಿಯಾಗಿದೆ ಹಾಗು ಈ ಜಿಲ್ಲೆಯಲ್ಲಿ ಅಂತರಗಂಗೆ ಬೆಟ್ಟ ಇರುವುದರಿಂದ ಹಾಗು ಕೋಲಾರಮ್ಮ ದೇವಸ್ಥಾನ, ಸೋಮನಾಥೇಶ್ವರ ದೇವಸ್ಥಾನ ಗಳಿಂದ ಅನೇಕ ವಿದೇಶಿ ಜನರು ಬರುತ್ತಾರೆ ಹಾಗು ಕೋಲಾರ ಒಂದು ಪ್ರವಾಸ ಸ್ಥಾನವಾಗಿದೆ. ಈ ಬೆಟ್ಟದಿಂದ ಕೋಲಾರದ ವಾತಾವರಣವು ವಿಶಾಲವಾಗಿ, ಅದ್ಭುತವಾಗಿದೆ.
ಉಲ್ಲೇಖಗಳು
ವರ್ಗ:ಕರ್ನಾಟಕದ ಪ್ರಮುಖ ಸ್ಥಳಗಳು ವರ್ಗ:ಪ್ರವಾಸೋದ್ಯಮ ವರ್ಗ:ಕರ್ನಾಟಕದ ದೇವಾಲಯಗಳು
ಆರ್ಮಾಂಡ್ ಹಿಪ್ಪೊಲೈಟ್ ಲೂಯಿ ಫಿಝೊ
ಫ್ರಾನ್ಸಿನ ಭೌತವಿಜ್ಞಾನಿಯಾಗಿದ್ದ ಆರ್ಮಾಂಡ್ ಹಿಪ್ಪೊಲೈಟ್ ಲೂಯಿ ಫಿಝೋರವರು ಪ್ಯಾರಿಸ್ಸಿನಲ್ಲಿ ೧೮೧೯ರ ಸೆಪ್ಟೆಂಬರ್ ೨೩ರಂದು ಜನಿಸಿದರು. ಅವರು ತಮ್ಮ ಅನೇಕ ಸಂಶೋಧನೆಗಳನ್ನು ಇನ್ನೊಬ್ಬ ವಿಜ್ಞಾನಿ ಲಿಯಾನ್ ಫೋಕಲ್ಟ್ (೧೮೧೯-೧೮೬೮) ಜೊತೆ ನಡೆಸಿದರು. ಅವರಿಬ್ಬರೂ ೧೮೪೫ರಲ್ಲಿ ಸೂರ್ಯನ ಮೊತ್ತಮೊದಲ ವಿವರವಾದ ಛಾಯಾಚಿತ್ರಗಳನ್ನು ಸೆರೆಹಿಡಿದರು. ಸೂರ್ಯನಿಂದ ಹೊರಹೊಮ್ಮುವ ಶಾಖದ ಕಿರಣಗಳು ವ್ಯತೀಕರಣಕ್ಕೆ (interference) ಒಳಗಾಗುತ್ತದೆ ಎಂಬುದಾಗಿ ಅವರಿಬ್ಬರೂ ೧೮೪೭ರಲ್ಲಿ ಕಂಡುಹಿಡಿದರು. ನಂತರ ಅವರಿಬ್ಬರೂ ಬೇರೆಯಾಗಿ ತಮ್ಮ ಪ್ರತ್ಯೇಕವಾದ ಪ್ರಯೋಗಗಳಲ್ಲಿ ನಿರತರಾದರು. ಆದ್ದರಿಂದ ಆ ಶಾಖದ ಕಿರಣಗಳು ಅಲೆಗಳಂತೆ ವರ್ತಿಸುತ್ತದೆ ಎಂಬ ವಿಷಯ ರುಜುವಾತಾಯಿತು. ಯಾವುದೇ ಚಲಿಸುವ ಬೆಳಕಿನ ಆಕರದ (ಉದಾ: ತಾರೆಗಳು) ಗೋಚರ ಆವೃತ್ತಿ (observed frequency) ಬದಲಾವಣೆಗೆ ಒಳಗಾಗುತ್ತದೆ. ಆ ಬದಲಾವಣೆಯನ್ನು ಆ ಬೆಳಕಿನ ಆಕರದ ರೋಹಿತರೇಖೆಗಳ ಪಲ್ಲಟದಿಂದ ಗುರುತಿಸಬಹುದಾಗಿದೆ ಎಂಬುದಾಗಿ ಫಿಝೋರವರು ೧೮೪೮ರಲ್ಲಿ ಕಂಡುಹಿಡಿದರು. ಬೆಳಕಿನ ವೇಗವನ್ನು ಕರಾರುವಾಕ್ಕಾಗಿ (೧೮೪೯ರಲ್ಲಿ) ಲೆಕ್ಕಾಚಾರ ಮಾಡಿದ ಹೆಗ್ಗಳಿಕೆ ಫಿಝೋರವರಿಗೆ ಸಲ್ಲುತ್ತದೆ. ಹಾಗೆಯೇ ಗಾಳಿಯಲ್ಲಿನ ಬೆಳಕಿನ ವೇಗ ನೀರಿನಲ್ಲಿನ ಬೆಳಕಿನ ವೇಗಕ್ಕಿಂತ ಜಾಸ್ತಿಯಾಗಿರುತ್ತದೆ ಎಂಬ ವಿಷಯವನ್ನೂ ಸಹ ಫಿಝೋರವರು ೧೮೫೦ರಲ್ಲಿ ಕಂಡುಹಿಡಿದರು. ಫಿಝೋರವರು ವೆಂಟೇಲ್‌ನಲ್ಲಿ ೧೮೯೬ರ ಸೆಪ್ಟೆಂಬರ್ ೧೮ರಂದು ನಿಧನರಾದರು.
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ಕರ್ನಾಟಕ ವಿಧಾನಸಭೆ ಚುನಾವಣೆ, ೨೦೧೮
ಕರ್ನಾಟಕ ವಿಧಾನಸಭೆಯು 224 ಸದಸ್ಯರ ಸದಸ್ಯ ಬಲವನ್ನು ಹೊಂದಿದೆ. 224 ಸದಸ್ಯ ಬಲವುಳ್ಳ 15 ನೇ ಕರ್ನಾಟಕ ವಿಧಾನಸಭೆಯ 222ವಿಧಾನಸಭಾ ಕ್ಷೇತ್ರಗಳಿಗೆ 12 ಮೇ 2018 ಶನಿವಾರ ಚುನಾವಣೆ ನೆಡೆಯಿತು. ಜಯನಗರ ಬಿಜೆಪಿ ಶಾಸಕ ವಿಜಯ್ ಕುಮಾರ್ 2-5-2018 ರಂದು ನಿಧನರಾದ್ದರಿಂದ ಮತ್ತು ರಾಜರಾಜೇಶ್ವರಿ ನಗರದಲ್ಲಿ ಮತದಾರರ ವಂಚನೆ ಹಗರಣದ ನಂತರ, ಈ ಎರಡು ಕ್ಷೇತ್ರಗಳ ಚುನಾವಣೆ ಮುಂದೂಡಲ್ಪಟ್ಟಿತು. ಮೈಸೂರು ಜಿಲ್ಲ್ರ್
ಹಿಂದಿನ ವಿಧಾನಸಭೆ ಅವಧಿ
(14ನೇಯ) ಕರ್ನಾಟಕ ವಿಧಾನಸಭೆಯ ಅಧಿಕಾರಾವಧಿಯು 28ನೇ ಮೇ,2018 ವರೆಗೆ ಇರುವುದಾಗಿತ್ತು.
ವೇಳಾಪಟ್ಟಿ
ಚುನಾವಣೆಯು ಮೇ 12 ರಂದು ಜರುಗಿದೆ ಮತ್ತು ಚುನಾವಣೆಯ ಮತ ಎಣಿಕೆ ಹಾಗು ಫಲಿತಾಂಶ ಮೇ 15 ಕ್ಕೆ ಹೊರಬಿದ್ದಿದೆ.
ವಿಧಾನಸಭೆ ಚುನಾವಣೆಯಲ್ಲಿ ಸ್ಥಾನಗಳು
{{legend|red|ಭಾರತೀಯ ಜನತಾ ಪಾರ್ಟೀ}} {{legend|blue|ಕಾಂಗ್ರೆಸ್}} {{legend|green|ಜೆ.ಡಿ.ಎಸ್}}
ಹೊರ ಕೊಂಡಿಗಳು
ವರ್ಗ:ಕರ್ನಾಟಕ ವಿಧಾನಸಭೆ ಚುನಾವಣೆಗಳು ವರ್ಗ:ಚುನಾವಣೆ ವರ್ಗ:ಭಾರತ ವರ್ಗ:ಭಾರತದ ಚುನಾವಣೆಗಳು ವರ್ಗ:ಕರ್ನಾಟಕ ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಪುಟ್ನಂಜ (ಚಲನಚಿತ್ರ)
ಪುಟ್ನಂಜ ೧೯೯೫ ರಲ್ಲಿ ರವಿಚಂದ್ರನ್ ನಿರ್ದೇಶಿಸಿದ ಮತ್ತು ಎ.ನರಸಿಂಹನ್ ನಿರ್ಮಾಣದ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರದಲ್ಲಿ ರವಿಚಂದ್ರನ್, ಮೀನಾ, ಉಮಾಶ್ರೀ, ಲೋಕೇಶ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಹಂಸಲೇಖ ಸಂಗೀತ ಸಂಯೋಜಿಸಿದ್ದಾರೆ. ಚಿತ್ರದ ಕಥಾವಸ್ತುವು ೧೯೭೨ ರ ತಮಿಳು ಚಲನಚಿತ್ರ ಪಟ್ಟಿಕದ ಪಟ್ಟನಾಮದಿಂದ ಸ್ಫೂರ್ತಿ ಪಡೆದಿದೆ.
ಕಥಾವಸ್ತು
ಒಮ್ಮೆ ಪುಟ್ನಂಜ ರೋಜಾ ಕುಟುಂಬವನ್ನು ತಮ್ಮ ಹಳ್ಳಿಯ ಉತ್ಸವಕ್ಕೆ ಬಂದು ಅವರೊಂದಿಗೆ ಕೆಲವು ದಿನಗಳನ್ನು ಕಳೆಯಲು ಪ್ರಸ್ತಾಪಿಸಿದಾಗ, ತಾರಾ ಹೋಗಲು ನಿರಾಕರಿಸಿತ್ತಾಳೆ, ಆದರೆ ಮಗಳ ಹಠಮಾರಿತನದಿಂದಾಗಿ ಆಕೆ ತಮ್ಮ ಹಳ್ಳಿಗೆ ಹೋಗಲು ಒಪ್ಪಿಕೊಂಡಳು. ರೋಜಾ ಪ್ರವಾಸವನ್ನು ತುಂಬಾ ಇಷ್ಟಪಡುತ್ತಾಳೆ ಮತ್ತು ಜನರ ಬಗ್ಗೆ ರವಿಚಂದ್ರನ್ ಗೆ ಇರುವ ದಯೆಯಿಂದ ಅವನನ್ನು ಇಷ್ಟಪಡಲು ಪ್ರಾರಂಭಿಸುತ್ತಾಳೆ. ನಗರಕ್ಕೆ ಹಿಂದಿರುಗಿದ ನಂತರ ಲೋಕೇಶ್ ರೋಜಾಳನ್ನು ತನ್ನ ತಾಯಿ ವಿರೋಧಿಸಿದರೂ ಪುಟ್ನಂಜನನ್ನು ಮದುವೆಯಾಗುವಂತೆ ಮನವೊಲಿಸುತ್ತಾನೆ. ದಿನ ಕಳೆದಂತೆ ರೋಜಾ ಹಳ್ಳಿಯಲ್ಲಿ ಅನುಸರಿಸಬೇಕಾದ ಎಲ್ಲಾ ನಿಯಮಗಳನ್ನು ನಿರ್ಲಕ್ಷಿಸಿ ನಗರದ ಹಾಗೆ ಜೀವನವನ್ನು ಆನಂದಿಸಲು ಪ್ರಯತ್ನಿಸುತ್ತಾಳೆ ಮತ್ತು ಒಂದು ದಿನ ಅವಳು ಗ್ರಾಮಸ್ಥರು ದೇವರು ಎಂದು ಪರಿಗಣಿಸುವ ನೇಗಿಲನ್ನು ಅನ್ನು ಸುಟ್ಟು ಮಿತಿಯನ್ನು ಮೀರಿದಳು. ನಂತರ ಈ ಕಾರ್ಯವನ್ನು ಎಸಗಿದ್ದಕ್ಕಾಗಿ ಪುಟ್ನಂಜ ಅವಳನ್ನು ಹೊಡೆದನು, ಇದು ರೋಜಾ ಗ್ರಾಮವನ್ನು ತೊರೆಯುವಂತೆ ಮಾಡುತ್ತದೆ. ಒಂದು ದಿನ ಅವಳು ಮಗುವಿಗೆ ಜನ್ಮ ನೀಡಲಿದ್ದಾಳೆಂದು ತಿಳಿದುಬಂದಿತು ಮತ್ತು ಅವಳು ಪುಟ್ನಂಜನಿಂದ ಯಾವುದೇ ಸಹಾಯವಿಲ್ಲದೆ ಮಗುವನ್ನು ನೋಡಿಕೊಳ್ಳಲು ನಿರ್ಧರಿಸಿದಳು. ಅವಳು ಮಗುವಿಗೆ ಜನ್ಮ ನೀಡಿದ ತಕ್ಷಣ, ಪುಟ್ಮಲ್ಲಿ ( ಉಮಾಶ್ರೀ ) ಮಗುವನ್ನು ಕರೆದುಕೊಂಡು ತನ್ನ ಗ್ರಾಮಕ್ಕೆ ಬರುತ್ತಾಳೆ. ರೋಜಾ, ಪುಟ್ನಂಜ ಮತ್ತು ಅವಳ ಮಗುವಿಲ್ಲದೆ ಬದುಕಲು ಸಾಧ್ಯವಿಲ್ಲ ಎಂದು ತಿಳಿದಾಗ ಅವಳು ಅವನ ಹಳ್ಳಿಯತ್ತ ಧಾವಿಸುತ್ತಾಳೆ ಮತ್ತು ಇಬ್ಬರೂ ಸಂತೋಷದ ಜೀವನವನ್ನು ನಡೆಸುತ್ತಾರೆ.
ಧ್ವನಿಪಥ
ಹಂಸಲೇಖ ಅವರು ಸಾಹಿತ್ಯವನ್ನು ಬರೆದಿದ್ದಾರೆ ಮತ್ತು ಚಿತ್ರದ ಎಲ್ಲಾ ಹಾಡುಗಳನ್ನು ಸಂಯೋಜಿಸಿದ್ದಾರೆ. ಈ ಆಲ್ಬಂ ಎಂಟು ಧ್ವನಿಪಥಗಳನ್ನು ಹೊಂದಿದೆ. ಆಲ್ಬಂನ ಹಾಡುಗಳಲ್ಲಿ ಒಂದಾದ ದಸರಾ ಗೊಂಬೆ ಐರನ್ ಮೈಡನ್ ರ ಮದರ್ ರಷ್ಯಾ ಹಾಡಿನಿಂದ ಭಾರೀ ಸ್ಫೂರ್ತಿ ಪಡೆದಿದೆ. ಚಲನಚಿತ್ರದ ಆಡಿಯೋ ಹಾಡುಗಳು ಜನಪ್ರಿಯ ಹಿಟ್ ಆಗಿದ್ದು, ಕೇವಲ ಹಾಡುಗಳಿಂದಲೇ ಚಲನಚಿತ್ರದ ಬಜೆಟ್ಗಿಂತ ಹೆಚ್ಚಿನದನ್ನು ಸಂಗ್ರಹಿಸಿದೆ ಎಂದು ವದಂತಿಗಳು ಸೂಚಿಸಿವೆ. ಪ್ರೇಮಲೋಕದಿಂದಲೇ ರವಿಚಂದ್ರನ್ ಮತ್ತು ಹಂಸಲೇಖ ಸಂಯೋಜನೆಯು ಇಡೀ ಆಡಿಯೋ ಉದ್ಯಮದ ಕಣ್ಣು ತೆರೆಸುವಂತಿತ್ತು, ಕನ್ನಡ ಆಡಿಯೋ ಉದ್ಯಮದ ಸಾಮರ್ಥ್ಯವನ್ನು ಬಹಿರಂಗಪಡಿಸಿತು.
ಪ್ರಶಸ್ತಿಗಳು
ಉಮಾಶ್ರೀ "ಪುಟ್ಮಲ್ಲಿ" ಪಾತ್ರಕ್ಕಾಗಿ ಅತ್ಯುತ್ತಮ ಪೋಷಕ ನಟಿಯಾಗಿ ಫಿಲ್ಮ್ ಫೇರ್ ಪ್ರಶಸ್ತಿಯನ್ನು ಪಡೆದರು. ಉಮಾಶ್ರೀ ಅವರನ್ನು ಚಲನಚಿತ್ರದಲ್ಲಿ ನಟಿಸುವ ಮೊದಲು ಅವರ ಸಾಮರ್ಥ್ಯದ ಬಗ್ಗೆ ರವಿಚಂದ್ರನ್ ಮೊದಲೇ ಸಂಶಯ ಹೊಂದಿದ್ದರು, ಆದರೆ ನಟಿ ವಯಸ್ಸಾದ ಮಹಿಳೆಯ ಪಾತ್ರವನ್ನು ಅದ್ಭುತವಾಗಿ ನಿರ್ವಹಿಸಿದರು ಅದನ್ನು ಪ್ರೇಕ್ಷಕರು ಶ್ಲಾಘಿಸಿದರು. ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ಭಾರತದ ಚಲನಚಿತ್ರ ವರ್ಗ:೧೯೯೫ ಚಲನಚಿತ್ರಗಳು
ಕೆರೆಯ ಪದ್ಮರಸ
ಕನ್ನಡ ಸಾಹಿತ್ಯವನ್ನು ಕಾಲದ ದೃಷ್ಠಿಯಿಂದ ಮೂರು ಪ್ರಮುಖ ವಿಭಾಗಗಳನ್ನಾಗಿ ಮಾಡಿಕೊಂಡು ಅಧ್ಯಯನ ಮಾಡಲಾಗುತ್ತಿದೆ. ಆ ಹಿನ್ನೆಲೆಯಲ್ಲಿ ಹಳಗನ್ನಡ, ನಡುಗನ್ನಡ ಅಥವಾ ಮಧ್ಯಕಾಲೀನ ಕನ್ನಡ ಮತ್ತು ಆಧುನಿಕ ಅಥವಾ ಹೊಸಗನ್ನಡ ಸಾಹಿತ್ಯ ಎಂದು ವಿಭಾಗಿಸಿಕೊಂಡು ಧರ್ಮಾಧರಿತ, ಕಾಲಾಧಾರಿತ ಕ್ರಮಗಳಲ್ಲಿ ಅಧ್ಯಯನ ಮಾಡಲಾಗುವುದು. ಚಂಪೂ ಪ್ರಕಾರದ ಮುಖ್ಯಭೂಮಿಕೆಯಲ್ಲಿ ಸ್ಥಾಪಿತವಾದ 10ನೇ ಶತಮಾನದ ಸಂಸ್ಕøತ ಭೂಯಿಷ್ಠವಾದ ಹಳಗನ್ನಡದ ಪಂಪನಾದಿಯಾಗಿ 12ನೇ ಶತಮಾನದ ಉತ್ತರಾರ್ಧದವರೆಗೂ ಇದ್ದ ಸಾಹಿತ್ಯ ಪ್ರಕಾರವು ವಚನಕ್ರಾಂತಿಯ ಪ್ರಾರಂಭ ಮತ್ತು ಪ್ರೇರಣೆಯಿಂದ ಸಾಹಿತ್ಯ ರಚನೆಯ ಪ್ರಕಾರಗಳು ಹಲವು ರೀತಿಯ ಸ್ವರೂಪದಲ್ಲಿ ಬದಲಾವಣೆಗಳ ಮೂಲಕ ಸ್ಥಾಪಿತಗೊಂಡವು. ಈ ದೇಸಿ ಕಾವ್ಯ ಪ್ರಕಾರಗಳು ಸ್ಥಾಪಿತಗೊಂಡ ಫಲವಾಗಿ ಸಾಮಾನ್ಯರೂ ಕೂಡ ಸಾಹಿತ್ಯ ಓದುವ ಮತ್ತು ಬರೆಯುವ ಅವಕಾಶ ಪಡೆದುಕೊಂಡು ರಾಜಾಶ್ರಯವನ್ನು ನಿರಾಕರಿಸಿ ಸಾಮಾಜಿಕ ಮತ್ತು ಧಾರ್ಮಿಕ ಹಿನ್ನೆಲೆಯಲ್ಲಿ ಕಾವ್ಯಗಳು ರಚನೆಗೊಂಡವು. ವಚನಕ್ರಾಂತಿಯ ಧಾರ್ಮಿಕ ಪ್ರೇರಣೆಯಿಂದ ಪ್ರಭಾವಿತರಾದ 13ನೇ ಶತಮಾನದ ಕನ್ನಡ ಸಾಹಿತ್ಯದ ಪ್ರಮುಖ ಕವಿಗಳಲ್ಲಿ ಕೆರೆಯ ಪದ್ಮರಸ ಒಬ್ಬ. ಕೆರೆಯ ಪದ್ಮರಸನ ಕಾಲವು ನಿರ್ದಿಷ್ಟವಾಗಿ ತಿಳಿಯದೇ ಇರುವುದರಿಂದ ಮತ್ತು ಅವನ ಕಾಲದ ಬಗ್ಗೆ ವಿದ್ವಾಂಸರಲ್ಲಿ ಮತ್ತು ಸಾಹಿತ್ಯವಲಯದಲ್ಲಿ ಚರ್ಚೆ ನಡೆಯುತ್ತಿರುವುದರಿಂದ ಅವನ ಕಾಲವನ್ನು ಅಧ್ಯಯನದ ದೃಷ್ಟಿಯಿಂದ ಕವಿ ಚರಿತೆಕಾರರು ತಿಳಿಸಿರುವ ಕಾಲವಾದ ಕ್ರಿ.ಶ.1200 ಎಂದು ಇಟ್ಟುಕೊಳ್ಳಬಹುದು.
ಇತಿವೃತ್ತ
ಕೆರೆಯ ಪದ್ಮರಸ ಮತ್ತು ಆಂಧ್ರದ ಬ್ರಾಹ್ಮಣ ಕವಿ ತ್ರಿಭುವನತಾತನಿಗೂ ನಡೆದ ವಾದ ಪ್ರಕರಣವೇ ದೀಕ್ಷಾಬೋಧೆ ಕೃತಿ ರೂಪುಗೊಳ್ಳಲು ಕಾರಣ. ಅಂದರೆ ಬೇಲೂರಿನಲ್ಲಿ ತನ್ನ ತಪಶ್ಚಕ್ತಿಯಿಂದ ಕೆರೆಯನ್ನು ನಿರ್ಮಾಣ ಮಾಡಿದ ಶಿವಶರಣ ಪದ್ಮರಸನ ಪ್ರಖ್ಯಾತಿ, ಪ್ರಸಿದ್ಧಿ ಆಂಧ್ರದವರೆಗೂ ತಲುಪಿ ಅಲ್ಲಿಯ ತ್ರಿಭುವನತಾತನು ‘ವಿಷ್ಣುವೇ ಪರಮದೈವ’ನೆಂದು ಸ್ಥಾಪಿಸಲು ದ್ವಾರಸಮುದ್ರದ ನರಸಿಂಹಬಲ್ಲಾಳನ ಆಸ್ಥಾನಕ್ಕೆ ಬರುತ್ತಾನೆ. ಆಗ ಇದನ್ನರಿತ ಪದ್ಮರಸನು ಬೇಲೂರಿನಿಂದ ಹೊರಟು ದೋರಾಂಬುಧಿಯ ರಾಮಣ್ಣ, ಉಭಯ ಕವಿ ಶರಭಬೇರುಂಡ ರಾಘವ, (ರಾಘವಾಂಕ), ಹುಲಿಗೆರೆಯ ಮಾಯಿದೇವ, ಪುರಾಣಭಟ್ಟ, ಗುರುಭಕ್ತ ಕಾಮಣ್ಣ, ವಿಶ್ವಣ್ಣನಂತಹ ವಿದ್ವಾಂಸರ, ಪಂಡಿತರ ಜೊತೆಯಲ್ಲಿ ನರಸಿಂಹ ಬಲ್ಲಾಳನ ಆಸ್ಥಾನಕ್ಕೆ ಆಗಮಿಸಿದನು.
ಸಾಮಾಜಿಕ ವಿಡಂಬನೆ
ಕೆರೆಯ ಪದ್ಮರಸ ವಿವರಿಸುವಂತೆ ಮಾಯಾಮಲವು ಜಾತಿಧರ್ಮಗಳ ಸಂಪ್ರೀತಿಯೇ ಆಗಿರುತ್ತದೆ. ಇದನ್ನು ತ್ಯಜಿಸಬೇಕಾದರೆ ‘ಕುಲ’ವೆಂಬ ಕಾಳ್ಮರುಳತನವನ್ನು ಬಿಡಬೇಕು. ಕುಲದ ನೆಲೆಯನ್ನು ತಿಳಿಯಬೇಕಾದರೆ ಹೊಲೆಯೆಂಬುದೇ ಉಚಿತಲ್ಲದೆ ಶುದ್ಧಕುಲವಿಲ್ಲ. ಕಾಯಕ್ಕೆ ಕುಲವೋ ಜೀವಕ್ಕೆ ಕುಲವೋ ಪೇಳು ಈ ಎರಡರೊಳಗೆಯನ್ನವುದಕ್ಕೆ ಕುಲಪೇಳು’ ಎಂದು ಶಿಷ್ಯ(ತ್ರಿಭುವನತಾತ)ನು ಕೇಳಿದಾಗ ಕಾಯವಾದರೂ ಸಹಿತ ಅದು ಹೊಲೆಯಲ್ಲಿ ಹುಟ್ಟಿದುದು. ಜೀವವೂ ನಿರವಯವಾದುದು. ಇವೆರಡಕ್ಕೂ ಸತ್ಕುಲವಿಲ್ಲ.
ಇನ್ನು ಕಾರ್ಮಿಕಮಲದ ಬಗ್ಗೆ ವಿವರಿಸುತ್ತಾ ‘ಮನುಜಜನ್ಮದಲ್ಲಿ ಬಂದ ಮೇಲೆ ಪ್ರತಿಯೊಬ್ಬರೂ ಅನುಭವಿಸಬೇಕೆಂದು ಶಿವನು ಹಲವಾರು ರೀತಿಯಲ್ಲಿ ದ್ರವ್ಯವನ್ನು ನಿರ್ಮಿಸಿದ್ದಾನೆ. ಧರೆಧರೆ, ಶಿಲೆ, ತರು, ಗುಲ್ಮ, ಲತೆಗಳಲ್ಲಿ ಉದ್ಯೋಗಾದಿಗಳಲ್ಲಿ, ಕನಕ ಮೊದಲಾದ ಅಖಿಲಾದಿ ವಸ್ತುಗಳಲ್ಲಿ ಇರಿಸಿದ್ದಾನೆ. ಇಲ್ಲಿ ಸಂಗ್ರಹಿಸಿದ ಹಣವನ್ನು ಸಹಿತ ಶಿವಭಕ್ತರಿಗೆ ಅಂದರೆ ತನುವನ್ನು ಗುರುವಿಗೂ, ಮನವನ್ನು ಲಿಂಗಕ್ಕೂ, ಧನವನ್ನು ಜಂಗಮಕ್ಕೂ ಅರ್ಪಿಸಬೇಕೆಂಬ ನಿಲುವನ್ನು ಪದ್ಮರಸನೂ ಒಪ್ಪಿರುವುದು ಸಮಯೋಚಿತವಾಗಿದೆ. ಹೀಗೆಯೇ ಹಲವು ರೀತಿಯಲ್ಲಿ ಮಾನವ ಸಮಾಜದ ನೈತಿಕ ಜೀವನಕ್ಕೆ ಸಂಬಂಧಿಸಿದ ಕೆಲವು ವಿಚಾರಗಳು ಹೇಳಲ್ಪಟ್ಟಿವೆ. ಸಮಾಜದಲ್ಲಿರುವ ಅನಿಷ್ಟ, ಆಚಾರ-ವಿಚಾರಗಳನ್ನು ಕುರಿತು ತೋರಿದ ಪದ್ಮರಸನ ಪ್ರತಿಭಟನಾ ಮನೋಧರ್ಮವನ್ನು ಇಲ್ಲಿ ಗುರುತಿಸಬಹುದಾಗಿದೆ. ದೀಕ್ಷೆಯು ವೀರಶೈವ ಮತದ ಪ್ರಮುಖವಾದ ಸಂಸ್ಕಾರವಾಗಿದೆ. ದೀಕ್ಷಾಬೋಧೆಯಲ್ಲಿ ತ್ರೈಮಲವನ್ನು ತೊಡೆವ, ಸುಜ್ಞಾನವನ್ನು ನೀಡುವ ಮೃಡನೊಳೇಕಾರ್ಥವಹ ಬೆಡಗಿನ ಉಪಾಯವಿದೆಂದು ಸಮುಚಿತವಾಗಿ ವರ್ಣಿಸಲಾಗಿದೆ.
ಹಾಗಾಗಿ ಕೆರೆಯ ಪದ್ಮರಸನು ತ್ರಿಭುವನತಾತನಿಗೆ ನೀಡಿದ ದೀಕ್ಷಾಬೋಧೆಯು ವೀರಶೈವ ತತ್ವ, ಮತನಿಷ್ಠೆ, ಏಕಮೇವ ಧರ್ಮಪ್ರತಿಪಾದನೆಯ ಸಂಕೇತವಾಗಿದೆ. ಇಲ್ಲಿ ದೀಕ್ಷೆ ಪಡೆದ ತ್ರಿಭುವನತಾತನಿಗೆ ಕೆರೆಯ ಪದ್ಮರಸನು ವೀರಶೈವ ಧರ್ಮದ ಅತ್ಯಂತ ಕಠಿಣವಾದ ಆಚರಣೆಯ ಮೂಲಕ ಪಡೆಯಬಹುದಾದ ಆತ್ಮ ಮತ್ತು ಜೀವಾತ್ಮಗಳ ಮುಕ್ತಿ ಮತ್ತು ತೃಪ್ತಿಯ ಬಗೆಗಿನ ನಿಲುವನ್ನು ಹೇಳುತ್ತಾನೆ. ಆ ಆಚರಣೆಗಳು ಇಂದಿಗೂ ಕಂಡರೂ ಅವುಗಳ ಸ್ವರೂಪ ಮತ್ತು ವಿಧಾನಗಳು ವಿಭಿನ್ನವಾಗಿದ್ದು ಜಾತ್ಯಾತೀತವಾಗಿವೆ. ಆದರೆ ಆತ್ಮ ಮತ್ತು ಜೀವಾತ್ಮ ಎಂದು ವಿಂಗಡಿಸುವ ಪದ್ಮರಸನ ವಾದವು ವೀರಶೈವ ಮತಕ್ಕೆ ವಿರುದ್ಧವಾಗಿದೆ. ಬ್ರಾಹ್ಮಣನಾಗಿದ್ದ ತ್ರಿಭುವನತಾತ ವಾದದಲ್ಲಿ ಸೋತ ಕಾರಣ ತನ್ನ ಬ್ರಾಹ್ಮಣ್ಯವನ್ನು ತ್ಯಜಿಸಿ ಶಿವತ್ವಕ್ಕೆ ಶರಣಾಗುವುದು ದೈವಾಂತರದ ಕುರುಹಾಗಿದ್ದು; ಇಲ್ಲಿ ಮತಾಂತರದ ಪ್ರಭಾವವಿರುವುದನ್ನು ಗಮನಿಸಬಹುದು. 12 ಮತ್ತು 13ನೇ ಶತಮಾನದ ವಚನಸಾಹಿತ್ಯ ಅನಂತರದಲ್ಲಿ ಕಾಣಿಸಿಕೊಂಡ ವೀರಶೈವ ಸಾಹಿತ್ಯವು ಜೈನಧರ್ಮದೊಂದಿಗೆ ಸಂಘರ್ಷಕ್ಕೊಳಗಾಗಿ ಬೆಳೆದು ಜನಪದೀಯವಾಗಿ ಸಾಮಾನ್ಯನಿಗೂ ನಿಲುಕವಂತ ಸಾಹಿತ್ಯವಾಗಿದೆ. ವೈಧಿಕ ಬ್ರಾಹ್ಮಣರು ಕೃಷ್ಣಪಾರಮ್ಯವನ್ನು ಎತ್ತಿ ಹಿಡಿಯುವ ಸಂದರ್ಭದಲ್ಲಿ ಶಿವಾಧಿಕ್ಯವನ್ನೇ ಮೊದಲು ಮಾಡಿ ಸೃಷ್ಠಿಯ ಮೂಲ ಶಿವನೇ ಎಂದು ಸ್ವಧರ್ಮ ಪರಿಪಾಲನೆ ಮತ್ತು ಪ್ರತಿಷ್ಠಾಪನೆಗೈದ ವೀರಶೈವ ಸಾಹಿತ್ಯವು ಶಿವನನ್ನು ಶಿವತ್ವವನ್ನೂ ಎತ್ತಿ ಹಿಡಿದಿದೆ. ಪದ್ಮರಸನು ಶಿವಶರಣರು ಮತ್ತು ಅವರ ಗುರುತರವಾದ ಲಾಂಛನವನ್ನು ಕಂಡರೆ ಭವಿಯು (ಅರಸ, ರಾಜ, ದೊರೆ ಸೇರಿದಂತೆ ಇತ್ಯಾದಿ) ಹೇಗೆ ನಡೆದುಕೊಳ್ಳಬೇಕು ಎಂಬುದನ್ನು ಹೇಳುತ್ತ ಮತ್ತು ಅದಕ್ಕೆ ವಿರುದ್ಧವಾದರೆ ಅದರಿಂದಾಗುವ ಅನಾಹುತದ ಬಗ್ಗೆ ಬಹಳ ಸ್ವಾರಸ್ಯಕರವಾಗಿ ತಿಳಿಸಿದ್ದಾನೆ.
ಈಶಲಾಂಛನವ ಕಂಡಾಸನವಿಳಿಯಬೇಕು. ........................... ಇಳಿಯದಾಸನದೊಳಿರೆ ಪಿತನ ಸದ್ಧರ್ಮಮಂ ಕಳೆದು ತಾನುಂಬ ಕೌರವಮಪ್ಪನರಕಮಂ (1-72)
ಇಲ್ಲಿ ಗಮನಿಸಬೇಕಾದದ್ದು ರಾಜಪ್ರಭುತ್ವವನ್ನು ಕೆರೆಯ ಪದ್ಮರಸ ವಿರೋಧಿಸಿರುವುದು ಮತ್ತು ಪ್ರತಿಭಟಿಸಿರುವುದನ್ನು. ಶಿವನಿಂದೇ ಜನ್ಮ ಪ್ರಾಪ್ತಿ ಆದರೂ ಕೂಡ ಸಾವಿರ ಜನ್ಮದ ತಪಸ್ಸಾಚರಣೆಯಿಂದ ಮಾತ್ರವೇ ಶಿವಶರಣ ಜನ್ಮಬರುವುದು. ಹಾಗಾಗಿಯೇ ಸ್ವಧರ್ಮ, ಸ್ವಜಾತಿಯ ಅಭಿಮಾನದಿಂದ ಕೆರೆಯ ಪದ್ಮರಸನು
....ಸುರೆಮಾಂಸಭಕ್ಷಣೆಯು ಕಾಮಮೇಳಂಗಳಂ ಪರದೈವ ಭಜನೆ ಪರವಧುಪರಧನಂಗಳಂ ಬಿಡಬೇಕು ಬಿಡದಿರಲು ಬಿಡುಗವನ ಗುರುಲಿಂಗ ತೊಡರುಗು ಮಹಾದ್ರೋಹ ಭವಿ ಪಾತಕರ ಸಂಗ (1-49)
ಎನ್ನುತ್ತಾ ಸನ್ಮಾರ್ಗದಿಂದ ಸಚ್ಚಾರಿತ್ರದಿಂದ ಇರಬೇಕೆಂದು ದೀಕ್ಷಾಬೋಧೆಯಲ್ಲಿ ನೇರವಾಗಿ ಬೋಧಿಸುತ್ತಾ, ಅಂತಹ ಆಚರಣೆಯನ್ನು ಪಾಲಿಸದಿದ್ದರೆ ಆಗುವಂತಹ ಅನಾಹುತಗಳನ್ನು ಸಾಂಕೇತಿಕವಾಗಿ ನಿರ್ದೇಶಿಸಿದ್ದಾನೆ. ಪರದೈವ ಭಜನೆ ಬಿಡಬೇಕೆಂಬ ಮಾತಿನಲ್ಲಿ ‘ಏಕದೇವೋಪಾಸನೆ’ಯನ್ನು ಪಾಲಿಸುವ ಕ್ರಮ ‘ಅದ್ವೈತ’ ಸಿದ್ಧಾಂತವನ್ನು ಕಾಣಬಹುದಾಗಿದೆ. ಸಮಾಜದಲ್ಲಿ ನಾನಾವರ್ಗದ, ನಾನಾವೃತ್ತಿಯ ಜನವರ್ಗವಿರುವಾಗ ‘ಏಕದೇವೋಪಾಸನೆ’ಯ ಪರಿಕಲ್ಪನೆ ಮತಾಂತರ ಮತ್ತು ಸ್ವಧರ್ಮವೇ ಶ್ರೇಷ್ಠವೆಂಬದು ಪುನರುಕ್ತಿಯಾಗಿದೆ.
ಭವಿಯ ಮನೆಯನ್ನಪಾನವನುಣ್ಣದಿರಬೇಕು ಭವಿಯಾದ ಮಾತಪಿತರಂ ವಿವರಿಸಲು ಬೇಕು ವಿವರಿಸದೆಯವರಿಡಲು ಉಂಡುದುಂ ಮನಸಂದು ಶಿವರಹಸ್ಯದೊಳೆಂದ ಗೋಮಾಂಸ ಸರಿಯೆಂದು (1-58)
ಇಲ್ಲಿ ಗಮನಿಸಬೇಕಾದದ್ದು ಮುಖ್ಯವಾಗಿ ಆಹಾರ ಪದ್ಧತಿಯ ವಿಡಂಬನೆ. ಜಗತ್ತಿನಲ್ಲಿ ಸರ್ವರಿಗೂ ಒಂದೇ ರೀತಿಯ ಆಹಾರವು ರುಚಿಸುವುದಿಲ್ಲ. ಅದು ಅವರವರ ಬಾಯಿ ರುಚಿಗೆ ಸೇರಿದ್ದಾಗಿರುತ್ತದೆ. ಆಹಾರಕ್ಕೆ ಯಾವುದೇ ರೀತಿಯ ಜಾತಿಯ ಲೇಪನ ಸಲ್ಲುವುದಿಲ್ಲ. ಗೋಮಾಂಸ ‘ದಲಿತರ’ ಶ್ರೇಷ್ಟವಾದ ಆಹಾರ ಕ್ರಮವಾಗಿದೆ. ತನ್ನ ತಾನು ಬಣ್ಣಿಸಿಕೊಳ್ಳಲು ಅಥವಾ ತನ್ನ ಅಸ್ತಿತ್ವವನ್ನು ನಿರೂಪಿಸಲು ಇನ್ನೊಂದು ವರ್ಗದ ಜನರ ಬಗ್ಗೆ ಹೀಯಾಳಿಸುವುದು ಅನರ್ಥವಾಗುತ್ತದೆ. ಬೇಡರ ಕಣ್ಣಪ್ಪನು ಶಿವನಿಗೆ ಮಾಂಸವನ್ನೇ ನೈವೇಧ್ಯ ಮಾಡುತ್ತಿದ್ದನು. ಅವನಂತೆ ಅನೇಕ ಶರಣರು ಕೂಡ ಇದೇ ಪದ್ಧತಿಯನ್ನು ಅನುಸರಿಸುತ್ತಿದ್ದರು ಎಂಬುದನ್ನು ವಚನಕಾರರ ವಚನಗಳಲ್ಲಿ ನಾವು ಕಾಣಬಹುದು.
ಜಾತಿಯೊಂದೇ ಜನನವೊಬ್ಬರಿಂದಾದರಿಗೆ ವರ್ಣವಿಲ್ಲಾ ಶ್ರಮಗಳಿಲ್ಲ ಶಿವಲಿಂಗಕ್ಕೆ ನಿರ್ಣಯವ ತಿಳಿ ಯಾವ ಕುಲವಿಲ್ಲ ಲಿಂಗಕ್ಕೆ ಇಂತಾತನಿಂದಾದವರ್ಗಾವ ಕುಲವಿಲ್ಲ ಸಂತತಂ ಶಿವಜಾತರಿಗೆ ಮುನ್ನ ಕುಲವಿಲ್ಲ... (1-116)
ಎಂದು ದೀರ್ಘವಾಗಿ ಸತ್ಕುಲದ ಬಗ್ಗೆ ಮತ್ತು ಶಿವನಿಂದಾದವರಿಗೆ ಕುಲವಿಲ್ಲವೆಂದು ತಿಳಿಸುವಾಗ ಲಿಂಗವಂತರೆಲ್ಲ ಸತ್ಕುಲದವರೆಂದು ಹೇಳಿದ್ದಾನೆ. ಆದ್ದರಿಂದ ಇಂದಿನ ದಲಿತ ಲಿಂಗವಂತರು ಸತ್ಕುಲದವರು ಅವರುಗಳು ಕೀಳಲ್ಲ ಮತ್ತು ಸಮಾಜದಲ್ಲಿ ಅವರು ಸಮಾನರೆಂಬುದನ್ನು ಈ ಮೂಲಕ ಇಂದಿನ ಮತಾಂಧರು, ಜಾತಿವಾದಿಗಳು ಸ್ಮøತಿಪಟಲದಲ್ಲಿ ಅರಿಯಬೇಕಾಗಿದೆ.
ಶಿವ ಭಕ್ತರುಗಳ ಕುಲ ವಿವರಿಸದೆ ಇರಬೇಕು ಅವರ ಗೃಹದೊಳು ಪದಾರ್ಥವನ್ನು ಭುಂಜಿಸಬೇಕು ಉಳಿದವರ ಕುಲವು ಸತ್ಕುಲವಾದೊಡಂತವರ ಕಳೆವುದಂತ್ಯಜರೆಂದು ಶಿವಭಕ್ತರಲ್ಲದವರ...1-(59)
ಯಾವುದೇ ವರ್ಗ, ವರ್ಣ, ಜಾತಿಯವರು ಶರಣರಾಗಿದ್ದರೆ ಅಥವಾ ಶಿವಭಕ್ತರಾಗಿದ್ದರೆ ಅವರ ಕುಲವನ್ನು ವಿಚಾರಿಸದೆ ಅವರ ಗೃಹ (ನಿವಾಸ)ದೊಳಗೆ ಕೊಡುವ ಆಹಾರವನ್ನು ಸೇವಿಸಬಹುದು. ಅಂದರೆ ದಲಿತನೊರ್ವ ಶರಣ/ಶಿವಭಕ್ತನಾಗಿದ್ದರೂ ಕೂಡ ಅವರ ಮನೆಯಲ್ಲಿ ಆಹಾರ ಸೇವಿಸುವುದು ಉಚಿತ ಮತ್ತು ಅವನ ಕುಲವನ್ನು ಕೇಳುವಂತಿಲ್ಲ. ಆದರೆ ಉತ್ತಮ ಜಾತಿಯಲ್ಲಿಯೇ ಹುಟ್ಟಿ ಸತ್ಕುಲನಾಗಿಲ್ಲದಿದ್ದರೆ ಅವನ ಮನೆಯಲ್ಲಿ ಆಹಾರ ಸೇವನೆ ನಿಷಿದ್ಧವಾಗಿರುತ್ತದೆ. ಇದನ್ನು ದಲಿತ ಸಂವೇದನೆಯ ಹಿನ್ನೆಲೆಯಲ್ಲಿಯೇ ಗ್ರಹಿಸಬಹುದಾಗಿದೆ.
ದೀಕ್ಷೆಯ ಸಂದರ್ಭದಲ್ಲಿ ದೀಕ್ಷೆಯ ಸ್ವರೂಪವನ್ನು ತಿಳಿಯ ಹೇಳಿದ ಪದ್ಮರಸನು ಕುಲ, ಧರ್ಮ, ವರ್ಗ, ವರ್ಣ, ಜಾತಿ, ಸಂಕರ, ಆಹಾರ ಪದ್ಧತಿಗಳಂತಹ ಅನೇಕ ಸಾಮಾಜಿಕ ವಿಷಯಗಳನ್ನು ಹಲವಾರು ಘಟನೆಗಳ ಮೂಲಕ ಸಾಂದರ್ಭಿಕ ಮತ್ತು ಸಾಂಕೇತಿಕವಾಗಿ ವಿವರಿಸಿದ್ದಾನೆ. ಇದು ವೀರಶೈವ ಧರ್ಮ ಮತಪ್ರಚಾರದ ಮತ್ತು ತತ್ವ ಸಿದ್ಧಾಂತಗಳನ್ನೊಳಗೊಂಡ ಏಕೈಕ ಸ್ವತಂತ್ರ ಪ್ರಥಮ ಕೃತಿಯಾಗಿದೆ ಮತ್ತು ಇಡೀ ವೀರಶೈವ ಧರ್ಮಸಾರವನ್ನು ಈ ಕೃತಿಯು ಒಳಗೊಂಡಿದೆ.
ಹೀಗೆ ದೀಕ್ಷೆ ಎಂದರೆ ಗುರುವಿನಿಂದ ಲಿಂಗಸಂಗವ ಮಾಡಿ ಮೋಕ್ಷಗೊಳ್ಳುವುದು. ಅಂದರೆ ಭಾವದಲ್ಲಿ ನೆಲೆಗೊಳ್ಳುವಿಕೆ ವೀರಶೈವ ಮತಸ್ಥರಲ್ಲಿ ಸಾಂಪ್ರದಾಯಿಕವಾಗಿ 1. ಸಮಯ ದೀಕ್ಷೆ  2. ಸಾಧಕ ದೀಕ್ಷೆ 3. ಆಚಾರ್ಯ ದೀಕ್ಷೆ 4. ಅನುಗ್ರಹ ದೀಕ್ಷೆ – ಈ ನಾಲ್ಕು ಬಗೆಯ ದೀಕ್ಷೆಗಳು ಕಂಡುಬರುತ್ತವೆ. ಈ ಎಲ್ಲಾ ಅಂಶಗಳನ್ನು ಆಧಾರವಾಗಿಟ್ಟುಕೊಂಡು ಕೆರೆಯ ಪದ್ಮರಸನು ವೀರಶೈವ ಧರ್ಮದ ಪ್ರಚಾರಕ್ಕಾಗಿ ಕೃತಿ ರಚನೆ ಮಾಡಿರುವುದು ವಿಧಿತವಾಗುತ್ತದೆ. ಈ ಕೃತಿಯಲ್ಲಿ ಕುಲ, ಜಾತಿ ವರ್ಣಗಳೆಂಬ ದಲಿತ ಸಂವೇದನೆಯುಳ್ಳ ಸಾಮಾಜಿಕ ವಿಡಂಬನಾ ಅಂಶಗಳು ಕಂಡುಬರುವುದನ್ನು ಚರ್ಚಿಸಲಾಗಿದೆ. ಆದರೆ ಈ ಕಾವ್ಯವು ವೀರಶೈವ ಧರ್ಮಸಾರವನ್ನು ಹೆಚ್ಚು ವಿಜೃಂಬಿಸಿರುವುದರಿಂದ ಈ ಕೃತಿಯು ವೀರಶೈವ ಧರ್ಮ ತತ್ವಸಾರದ ಕೃತಿಯಾಗಿ ಪರಿಣಮಿಸಿದೆ.
ಡಿ.ಮುನಿರಂಗಪ
'''ಡಿ. ಮುನಿರಂಗಪ್ಪ''' ಸಾವಿರದ ಒಂಬೈನೊರ ಮೂವತ್ತೆಂಟು ನವೆಂಬರ್ ಹದಿನಾರು ಬೆಂಗಳೂರಿನ ಗ್ರಾಮದೇವತೆ ಅಣ್ಣಮ್ಮದೇವಿಯ ಗುಡಿಯಲ್ಲಿ ಒಡೆದ ಸೂರುಗಾಯಿ ಚೂರುಗಳನ್ನೆತ್ತಿಕೊಂಡು ಬಂದು ಮೆಜೆಸ್ಟಿಕ್ ಸರ್ಕಲ್‍ನಲ್ಲಿರುವ ಅಶ್ವತ್ಥಕಟ್ಟಿಯಲ್ಲಿ ಕುಳಿತುತಿನ್ನುತ್ತಿದ್ದಾಗ ಗುಬ್ಬಿ ಕಂಪನಿಯ ಸೂಪರ್‍ವೈಸರ್ ಆಗಿದ್ದ ಹುಸೇನ್ ಸಾಹೇಬರು ಬೋರ್ಡುಗಳನ್ನು ಹಿಡಿದು ನಾಟಕದ ಪ್ರಚಾರ ಮಾಡುವ ಕೆಲಸಕ್ಕಾಗಿ ಹುಡುಗರಿಗಾಗಿ ಹುಡುಕಾಡುತ್ತಾ ಬಂದು ಇವರಿಗೆ ಕರೆದುಕೊಂಡು ಹೋದಾಗ ಪ್ರಾರಂಭವಾಯಿತು ಇವರ ರಂಗಭೂಮಿಯ ಸೇವಾ ಜೀವನ ಅಥವಾ ಬಣ್ಣದ ಬದುಕು.ದಿನದ ಕೂಲಿ ಆರು ಆಣ್ಣೆ-ನೈಟ್ ಮಾರ್ಚಿಂಗಿಗೆ ನಾಲ್ಕು ಆಣ್ ಆಗ ಇವರಿಗೆ ದೊರಕುತ್ತಿತ್ತು.ಹೀಗೆ ನಾಲ್ಕು ತಿಂಗಳು ಕಳೆದ ಮೇಲೆ ಸಕಲೇಶಪುರ ಮೊಕ್ಕಾಂ ಮುಕ್ತಾಯದ ಸಮಯದಲ್ಲಿ ಒಂದು ದಿನ ಆಸಿಸ್ಟೆಂಟ್ ಮ್ಯಾನೇಜರ್‍ರಾಗಿದ್ದ ಶ್ತೀ ಸೀತಾರಾಮಯ್ಯನವರು ಇವರ ಪೂರ್ವಾಸರಗಳನ್ನೆಲ್ಲಾ ವಿಚಾರಿಸಿ ದಿನಗೂಲಿಯನ್ನು ತಪ್ಪಿಸಿ ಎರಡು ಹೊತ್ತು ಊಟದ ವ್ಯವಸ್ಥೆ ಮಾಡಿ ಕಂಪೆನಿಯಲ್ಲಿ ಇವರಿಗೆ ಕೆಲಸವನ್ನು ಖಾಯಂ ಮಾಡಿದರು!ಮುಂದೆ ಹೊಳೆನರಸೀಪುರ ಮೊಕ್ಕಾಮಿನಲ್ಲಿ ೧೯೩೯ನೇ ಇಸವಿಯಲ್ಲಿ ಟ್ರಾಲಿ ಕಾಯಕವನ್ನು ಶ್ರದ್ಧೆಯಿಂದ ಮಾಡುತ್ತಿದ್ದ ಇವರನ್ನು ಚೆನ್ನಾಗಿ ಪರೀಕ್ಷಿಸಿ ಇವರ ಕಾಯಕವನ್ನು ಮನವರಿಕೆ ಮಾಡಿಕೊಂಡರು.ಉಗಾದಿ ಹಬ್ಬದ ಖರ್ಚಿಗಾಗಿ ಒಂದು ರೂಪಾಯಿ ಪ್ರಥಮವಾಗಿ ಇವರಿಗೆ ಲಭ್ಯವಾಯಿತು.ಉಳಿದ ಎರಡು ರೂಪಾಯಿಗಳನ್ನು ಕಂಪೆನಿಯಲ್ಲಿದ್ದ ಆನೆಗೆ ಆಕ್ಕಿ ಬೆಲ್ಲ ಕಾಯಿಗಳನ್ನು ತಿನ್ನಿಸುವ ಕೆಲಸವೂ ಇವರ ಪಾಲಿಗೆ ಬಂದಿತು.ಚಾಮರಾಜನಗರ ಮೊಕ್ಕಾಮಿನಲ್ಲಿ ಆಕಸ್ಮಾತ್ ಆನೆ ಸಾಯಲು ಆದನ್ನು ನೋಡಲೆಂದು ಪೂನಾದಿಂದ ಬಂದ ಯಜಮಾನರು ಇವರ ಕೆಲಸ ಕಾರ್ಯಗಳನ್ನು ಕಣ್ಣಾರೆ ಕಂಡರು.ಹುಡುಗ ಚೂಟಿಯಾಗಿದ್ದಾನೆ ಎಂದು ಮನೆಕೆಲಸಕ್ಕೆ ಇರಿಸಿಕೊಂಡರು.
ವೃತ್ತಿ
"ರಾಜಭಕ್ತಿ" ನಾಟಕದ ಪುನರಾರಂಭದ ವೇಳೆಗೆ ಲಭಿಸಿದ ಮೇಸ್ತ್ರಿ ಕೆಲಸದಿಂದ ಅಂದಿನಿಂದ ಇವರನ್ನು "ಮೇಸ್ತ್ರೀ" ಎಂದೇ ಸಂಭೋದಿಸುವಂತಾಗಿದೆ.ವೃತ್ತಿರಂಗಭೂಮಿಯ ಕಲಾಪ್ರೌಢಿಮೆಯ ತಪೋಸಾಧನೆಯಲ್ಲಿ ಹಂತಹಂತವಾಗಿ ಮೇಲೇರಿಸಿದ ದೈವ, ಇವರಿಗೆ ಅನುಗ್ರಹಿಸಿದ ಅಳಿಸಲಾಗದ ಪದವಿ-ಪ್ರಶಸ್ತಿ-ಮೇಸ್ತ್ರಿ-ಇದು ಜೀವನದ ಸಾರ್ಥಕ್ಯದ ಮಹತ್ಸಾಧನೆಯ ಸಿದ್ಧಿ ಸತ್ಛಲ.ಆಗ ಕಂಪೆನಿಯ ವ್ಯವಸ್ಥಾಪಕ ವರ್ಗದಲ್ಲಿದ್ದ ನಾಟ್ಯ ಕಲಾವಿದಾರದ ಎಂ.ಸಿ.ಮಹಾದೇವಸ್ವಾಮಿಯವರು ಇವರು ಅಳವಡಿಸಿದ ರಂಗಸಜ್ಜಿಕೆಯ ವೈಖರಿಯನ್ನು ನೋಡಿ ತಲೆದೂಗಿದರು.ಗುಬ್ಬಿವೀರಣ್ಣನವರು ಇವರಿಗೆ ಟೀ ಪಾರ್ಟಿಯಿತ್ತು ಗೌರವಿಸಿದರು.ಎಷ್ಷು ಉತ್ತಮವಾಗಿ ಕೆಲಸ ಮಾಡಿದರೂ, ಯಜಮಾನರಿಂದ 'ಸರಿ' ಎನ್ನಿಸಿಕೊಳ್ಳುವುದೇ ದುಸ್ತರವಾಗಿರುವಾಗ ಶಹಭಾಸ್‍ಗಿರಿ ಪಡೆದು ಅವರಿಂದ ಆದರಿಸಲ್ಪಡುವುದಕ್ಕಿಂತ ಹೆಚ್ಚಿನದು ಇನ್ನೇನಿದೆ ಆಶ್ರಿತರಾದ ನೌಕರರಿಗೆ.೧೯೪೮ರಲ್ಲಿ ಗುಬ್ಬಿ ಕಂಪೆನಿಯ ವಜ್ರಮಹೋತ್ಸವದ ಆಂಗವಾಗಿ "ರಾಜಾಗೋಪೀಚಂದ್" ಸಿದ್ಧವಾಯಿತು.ಈ ನಾಟಕಕ್ಕೂ ರಂಗಸಜ್ಜಿಕೆಯ ತಯಾರಿಕೆ,ದೃಶ್ಯಜೋಡಣೆಯ ಹೊಣೆಗಾರಿಕೆ ಅವರದೇ ಆಯಿತು.ಹೀಗಾಗಿ ಜನರ ದೃಷ್ಷಿ ಇವರ ಮೇಲೆ ಬೀಳುವಂತಾಗಿ ಆಂಧಃಕಾರಮಯವಾಗಿದ್ದ ಇವರ ಜೀವನದಲ್ಲಿ ದೀಪಾವಳಿಯ ಬೆಳಕು ಬೀಳಲಾರಂಭವಾಯಿತು.ಇವರಿಗೆ ಹಿಂದೀ ರಂಗಭೂಮಿಯ ನಟ ಪೃಥ್ವೀರಾಜ್ ಕಪೂರರ ಕಂಪೆನಿಯಲ್ಲಿ ನೌಕರಿ ಮಾಡುವ ಉತ್ಕಟೀಚ್ಛೆ ಉಂಟಾಯಿತು.ಬೆಳಗಾಂವಿಗೆ ಹೋದೆ.ಅವರು ಇವರ ಅನುಭವದ ಆರ್ಹತಾಪತ್ರ ಕೇಳಿದ್ದರಿಂದ,ಗೆಳೆಯ ಸಂಜೀವರಾಯರ ಒತ್ತಾಸೆಯಿಂದ ಗೋಕಾಕ ಶ್ರೀ ಶಾರದ ಸಂಗೀತ ನಾಟಕ ಮಂಡಲಿಯನ್ನು ಸೇರಿದೆ.ಇಲ್ಲಿಯೂ ಸಮಾಧಾನವಾಗದೆ,ಆತ್ಮೀಯ ಅಭಿಮಾನಿ ಬಿ.ಎಸ್.ರಾಜುರವರ ಸಹಕಾರದಿಂದ ಹಿಂದಿರುಗಿ ಬಂದು ಸುಬ್ಬಯ್ಯನಾಯ್ಡುರವರಲ್ಲಿ ಸರ್ಟಿಫಿಕೇಟ್ ಕೇಳಿದೆ.೧೯೫೩ರಲ್ಲಿ ಇವರದೇ ಆದ ಕಂಪೆನಿಯನ್ನು ಪ್ರಾರಂಭಿಸಬೇಕೆಂದು ನಿರ್ಧರಿದಿದೆ.ಮೈಸೂರು ಥಿಯೇಟ್ರಿಕಲ್ ಕಂಪೆನಿಯ ಲಾಂಛನದಲ್ಲಿ ನಾಟಕಗಳನ್ನು ಪ್ರದರ್ಶಿಸುತ್ತಿದ್ದು ಕಲಕ್ಷನ್ ದೃಷ್ಷಿಯಿಂದ ಉತ್ತಮವಾಗಿದ್ದರೂ,ನಾಟಕ ಕಂಪನಿಯ ಆಂತರಿಕ ರಾಜಕೀಯ ಆರಿವು ಇವರಲ್ಲಿ ಕೊರತೆಯಾಗಿದ್ದುದರಿಂದ ಆಂದೋಳನವನ್ನು ಅಡಗಿಸಲಾರದೆ ತಾತ್ಕಾಲಿಕವಾಗಿ ಕಂಪೆನಿ ನಿಲ್ಲಿಸಿದೆ.೧೯೫೭ರಲ್ಲಿ ಮಾಸ್ಟರ್ ಹಿರಣ್ಣಯ್ಯ ಬಿ.ಎನ್.ಚಿನ್ನಪ್ಪ ಮತ್ತು ಇತರ ಹಿತೈಷಿ ಕಲಾವಿದರ ಸಹಕಾರ ಬೆಂಬಲದೊಂದಿಗೆ ಬಳ್ಳಾರಿ ಲಲಿತಮ್ಮನವರು ಸ್ಥಾಪಿಸಿದ ಕಂಪನಿ ಸೇರಿದೆ. ಅ ಕಂಪೆನಿ ಅರಸೀಕೆರೆ ಮೊಕ್ಕಾಮಿನಲ್ಲಿರುವಾಗ ಎಂ.ಆರ್.ಪಾರ್ಥಸಾರಥಿ,ಮುಸರಿಕೃಷ್ಣಮೂರ್ತಿ, ಮಾಸ್ಟರ್ ಹಿರಣ್ಣಯ್ಯ ಮತ್ತು ಇವರು ಕೂಡಿ ಸ್ವಂತ ಕಂಪೆನಿಯನ್ನು ಮಾಡುವ ಆಶೆಯ ಬೀಜಾಂ ಕುರವಾಯಿತು,ಅದು ಮೊಳಕೆಯೊಡೆದು ಸಸಿಯಾಗಲು ತಡವಾಗಲಿಲ್ಲ.ನಾಲ್ಕಾರು ಜನರ ಪಾಲುದಾರಿಕೆಯ ಸ್ವತ್ತಾಗಿ ಪ್ರಾರಂಭವಾಗಬೇಕಾಗಿದ್ದ ಮಾಸ್ಟರ್ ಹಿರಣ್ಣಯ್ಯ ಮಿತ್ರರ ಮಂಡಲಿ ಬೇಗ ಒಡೆದು ಹೋಳಾಗದಿರಲೆಂಬ ಮುಂದಾಲೋಚನೆಯಿಂದ ಇವರು ಮತ್ತು ಮಾಸ್ಟರ್ ಇಬ್ಬರೇ ಕೂಡಿ ಕಂಪೆನಿಯನ್ನು ಪ್ರಾರಂಭಿಸಿದೆವು. ೧೬-೨-೧೯೫೯ ಚಿತ್ರದುರ್ಗದ ಜಯಣ್ಣ ಮತ್ತು ಚನ್ನಪ್ಪ ಸಹೋದರರ ಸಹಾಯದಿಂದ ಆಗ ಇವರಲ್ಲಿದ್ದ ಕೇವಲ ೧೨೪೫ ರೂಪಾಯಿಗಳ ಬಂಡವಾಳ ಹೂಡಿಕೆಯಲ್ಲಿ ಹಿರಣ್ಣಯ್ಯ ಮಿತ್ರಮಂಡಲಿ ಉದಯವಾಯಿತು.ದೇವದಾಸಿ ನಾಟಕವನ್ನು ಪ್ರಥಮವಾಗಿ ಪ್ರಾರಂಭಿಸಿದೆವು.ಆಗ ಕಂಪೆನಿಯ ಆಡಳಿತವನ್ನು ಸ್ವತ್ಃಮಾಸ್ಟರ ಅವರೇ ನೋಡಿಕೊಳ್ಳುತ್ತಿದ್ದರು.ಆರ್ಥಿಕವಾಗಿ ಎಡವುತ್ತಾ, ಕುಂಟುತ್ತಾ ನಡೆದಿದ್ದ ಕಂಪೆನಿ ಸಾಗರದ ಮೊಕ್ಕಾಮಿನಲ್ಲಿ ಚೇತರಿಸಿಕೊಂಡಿತು.
ಕುಟುಂಬ ಮತ್ತು ಪ್ರಶಸ್ತಿಯ ಕುರಿತ್ತು
೧೯೬೦ ರಲ್ಲಿ ಇವರ ತಂದೆಯವರು ಸೀರಿಯಸ್ಸಾಗಿ ಆಸ್ಪತ್ರೆಗೆ ಅಡ್ಮಿಟ್ ಆಗಿರುವರೆಂದು ಸುದ್ದಿ ಬಂದಿತು.ಇವರು ಮತ್ತು ಅಣ್ಣಾ ಅವರು ಉಡುಪಿಯಿಂದ ಬೆಂಗಳೂರಿಗೆ ಬಂದು ವಿಕ್ಟೋರಿಯಾ ಆಸ್ಪತ್ರೆಗೆ ಧಾವಿಸಿದೆವು.ದೈವಯೋಗ ಸಂಯೋಗದಂತೆ ಅನಿರೀಕ್ಷಿತವಾಗಿ ಆಗ ಅಲ್ಲಿಗೆ ಬಂದ ಕಡಿದಾಳ್ ಮಂಜಪ್ಪ ಮತ್ತು ಎಂ.ಸಿ.ಮಹಾದೇವಸ್ವಾಮಿಯವರೆದುರು ಇವರ ತಂದೆ ತಮ್ಮ ಅಳಲನ್ನು ತೋಡಿ ಕೊಂಡು ದುಃಖಿಸಿದಾಗ ಹತ್ತಿರವೇ ಇದ್ದ ಅಣ್ಣಾ ಅವರು,ನಿಮ್ಮ ಮಗ ಇವರಿಗೆ ಪಾರ್ಟನರ್ ಎಂದು ಭರವಸೆಯಿತ್ತು ಧೈರ್ಯ ಹೇಳಿದರು.ಅದರಂತೆ ಮೂರು ತಿಂಗಳಲ್ಲಿ ಅಣ್ಣಾ ಅವರು ಮುಂದೆ ನಿಂತು ಇವರನ್ನು ಸಂಸಾರಿಯನ್ನಾಗಿ ಮಾಡಿದರು.ಅಣ್ಣಾ ಅವರು ಮತ್ತು ಅವರ ಪತ್ನಿಯವರಾದ ಶ್ರೀಮತಿ ಶಾಂತಮ್ಮನವರು ಇವರಿಗೆ ಹಿರಿಯಕ್ಕನಾಗಿ ನಿಂತು ವಧುವಿನ ಆಯ್ಕೆ ಮಾಡಿ,ವಿವಾಹಕಾರ್ಯ ಮುಗಿಯುವವರೆಗೆ ಮುಂದಾಗಿ ಓಡಾಡಿದರು.ಇವರ ಆಜೀವ ಸರ್ಯಂತ ಇದನ್ನು ಮರೆಯಲಾರೆ.೧೫-೮-೧೯೬೮ ರಲ್ಲಿ ನಟನ ಕಲಾ ಸಂಘದವರು ಸನ್ಮಾನ ಸಮಾರಂಭವೊಂದನ್ನೇ ರ್ಸಡಿಸಿ ಮುಖ್ಯಮಂತ್ರಿಗಳಾಗಿದ್ದ ಶ್ರೀ ಕೆಂಗಲ್ ಹನುಮಂತಯ್ಯನವರ ಅಮೃತ ಹಸ್ತದಿಂದ ಇದರಿಗೆ "ರಂಗಶಿಲ್ಪಿ" ಎಂಬ ಪ್ರಶಸ್ತಿಯನ್ನಿತ್ತು ಗೌರವಿಸಿದರು
ಉಲ್ಲೇಖಗಳು
.https://www.google.co.in/search?q=1942+congress+session+at+bangalore+munni+rangappa&espv=2&biw=1366&bih=643&source=lnms&sa=X&ved=0ahUKEwiIvYvooPjOAhVFQ48KHQtAAasQ_AUIBygA&dpr=1#q=1942+congress+session
http://www.thehindu.com/todays-paper/tp-national/tp-karnataka/the-role-of-mysore-in-the-freedom-movement/article2358288.ece
https://commons.wikimedia.org/wiki/File:CONGRESS_1942.jpg
ಹರ್ಡಿಕರ್ ಮಂಜಪ್ಪ
ಹರ್ಡಿಕರ್ ಮಂಜಪ್ಪ
ಶಿಕ್ಷಣ, ಸಾಮಾಜಿಕ ಸೇವೆ, ವೈದ್ಯಕೀಯ ಮತ್ತು ಕರಕುಶಲ ಕ್ಷೇತ್ರಗಳಲ್ಲಿ ತಮ್ಮ ನಿಸ್ವಾರ್ಥ ಸೇವೆಗೆ ಹೆಸರುವಾಸಿಯಾದ ಇಂಡಿಯನ್ ಇಂಡಿಪೆಂಡೆನ್ಸ್ನ ಹೋರಾಟದ ಸಂದರ್ಭದಲ್ಲಿ ಅನೇಕ ರಾಜ್ಯ ಮತ್ತು ರಾಷ್ಟ್ರೀಯ ಮಟ್ಟದ ಮುಖಂಡರು ಹೊರಹೊಮ್ಮಿದರು. ಮಹಾತ್ಮ ಗಾಂಧಿಯವರ ಸ್ಫೂರ್ತಿ ಪಡೆದ ಕರ್ನಾಟಕದಲ್ಲಿ ಲೋಕೋಪಕಾರಿ ಮತ್ತು ಮಾನವೀಯತೆಯ ಪ್ರಮುಖ ಪಾಲು ಇದೆ. ಉಮಾಬಾಯಿ ಕುಂದಾಪುರ, ಕಮಲಾದೇವಿ ಚಟ್ಟೋಪಾಧ್ಯಾಯ, ಎನ್.ಎಸ್. ಸಾಮಾಜಿಕ ಸೇವೆಯಲ್ಲಿ ತಮ್ಮ ಜೀವನವನ್ನು ಕಳೆದುಕೊಂಡಿರುವ ಇಂತಹ ನಾಯಕರು ಹಾರ್ಡಿಕರ್. ಲೇಟ್ ಹಾರ್ಡೆಕರ್ ಮಂಜಪ್ಪ ಒಂದು ಹೆಜ್ಜೆ ಮುಂದೆ ಹೋದರು. ಅವರು ವಾಸಿಸುತ್ತಿದ್ದರು, ತಿನ್ನುತ್ತಿದ್ದರು, ತಿರುಗಿದರು, ಕಲಿಸಿದರು ಮತ್ತು ಗಾಂಧೀಜಿಯ ರೀತಿಯಲ್ಲಿ ಬರೆದರು, ಅವರು ಸಂಪೂರ್ಣ ಬ್ರಹ್ಮಚರ್ಯವನ್ನು ಗಮನಿಸಿದರು. ಅವರನ್ನು ಕರ್ನಾಟಕದ ಗಾಂಧಿ ಎಂದು ಕರೆಯಲಾಗುತ್ತದೆ. ಕೆಲವೇ ಕೆಲವು ಜನರು ಸಾಮಾನ್ಯ ಕ್ಷೇತ್ರಗಳ ದೈನಂದಿನ ಜೀವನವನ್ನು ಮುಟ್ಟಿದ ಅನೇಕ ಕ್ಷೇತ್ರಗಳಲ್ಲಿ ಘನ ಕೊಡುಗೆ ನೀಡುವ ಸ್ವಯಂ-ನಿಶ್ಶಕ್ತತೆ ಇನ್ಸ್ಟಿಟ್ಯೂಟ್ನಲ್ಲಿ ಆ ಎತ್ತರವನ್ನು ತಲುಪಬಹುದು.
ಆರಂಭಿಕ ಜೀವನ
ಉತ್ತರ ಕನ್ನಡ ಜಿಲ್ಲೆಯ ಬನವಾಸಿ ಎಂಬ ಬಡ ಕುಟುಂಬದಲ್ಲಿ ಹರ್ಡೆಕರ್ ಮಂಜಪ್ಪ ಜನಿಸಿದರು. ಇದು ಮೊದಲು ಪ್ರಸಿದ್ಧ ಕವಿ ಮತ್ತು ರಾಜಧಾನಿಯಾಗಿತ್ತು. ಇದು ಮಹಾ ಕವಿ ಪಂಪಾ ಅವರ ಮಹಾಕಾವ್ಯದಲ್ಲಿ ಶಾಶ್ವತವಾದದ್ದು. ಹತ್ತಿರದ ಸಿರ್ಸಿ ಪಟ್ಟಣದಲ್ಲಿ ಅವರು ಅಧ್ಯಯನ ಮಾಡಿದರು ಮತ್ತು ೧೯೦೩ ರಲ್ಲಿ ಮುಲ್ಕಿ ಅಥವಾ ಪ್ರಾಥಮಿಕ ಶಾಲೆಯ ಅಂತಿಮ ಪರೀಕ್ಷೆಯನ್ನು ಜಾರಿಗೊಳಿಸಿದರು. ನಂತರ ಅವರು ತಿಂಗಳಿಗೆ ಏಳು ರೂಪಾಯಿಗಳ ಸಂಬಳದ ಶಿಕ್ಷಕರಾಗಿ ನೇಮಕಗೊಂಡರು.
ಅವರು ಕೌಶಲ್ಯಗಳನ್ನು ಬರೆಯುತ್ತಿದ್ದರು ಮತ್ತು ಮಕ್ಕಳಿಗೆ ನರ್ಸರಿ ರೈಮ್ಸ್ ಮತ್ತು ಕ್ರಿಯಾ-ಹಾಡನ್ನು ಬರೆದರು ಮತ್ತು ಮಕ್ಕಳನ್ನು ಕಲಿಸಲು ತನ್ನದೇ ಆದ ವಿಧಾನಗಳನ್ನು ರೂಪಿಸಿದರು. ಅವರು ಸಂಸ್ಕೃತ ಮತ್ತು ಇಂಗ್ಲಿಷ್ಗಳನ್ನು ಅಧ್ಯಯನ ಮಾಡಲು ಬಯಸಿದ್ದರು ಆದರೆ ಗುರುಗಳ ಯಾವುದೇ ಸೌಲಭ್ಯವಿಲ್ಲದೇ ಸ್ವಯಂ-ಕಲಿತ ವ್ಯಕ್ತಿಯಾದರು.
ಚಳುವಳಿ
ಸ್ವದೇಶಿ ಚಳವಳಿ ನಡೆಯಿತು. ಅವರು ಮತ್ತು ಅವರ ಹಿರಿಯ ಸಹೋದರರು ತಿಲಕರು ಪ್ರಸಿದ್ಧ ಡೈಲಿ ಕೇಸರಿಗಳಿಂದ ಪ್ರಭಾವಿತರಾಗಿದ್ದರು ಮತ್ತು ಕೇಸರಿಯಿಂದ ಕನ್ನಡಕ್ಕೆ ಹಲವಾರು ಲೇಖನಗಳನ್ನು ಭಾಷಾಂತರಿಸಲು ಅನುಮತಿಯನ್ನು ಪಡೆದರು. ಸಹೋದರರು ಮರಾಠಿ ತಿಳಿದಿದ್ದರು ಮತ್ತು ಕಡಿಮೆ ವಾರದಲ್ಲಿ ೧೦,೦೦೦ ಕ್ಕೂ ಹೆಚ್ಚು ಚಂದಾದಾರರೊಂದಿಗೆ ವಾರಕ್ಕೊಮ್ಮೆ ಧನುರ್ಧಾರಿ (ಬೌಮನ್) ತೆರೆಯುತ್ತಾರೆ. ಆದರೆ ಖಾಲಿ ಹೊಟ್ಟೆಯಲ್ಲಿ ಸಂಪನ್ಮೂಲಗಳಿಲ್ಲದೆ ವೃತ್ತಪತ್ರಿಕೆ ನಡೆಸಲು ಸಾಧ್ಯವಿಲ್ಲ. ಧನುರ್ಧಾರಿಯ ಕೆಲವು ಪ್ರತಿಗಳು ಹಳೆಯ ಮೈಸೂರು ರಾಜ್ಯದಲ್ಲಿ ಮತ್ತು ಮೈಸೂರು ನಂತರದ ದಿವಾನ್, ವಿ.ಪಿ. ಮಾಧವ ರಾವ್ ಅವರು ಕೆಲವು ಲೇಖನಗಳನ್ನು ಪ್ರಚೋದಿಸಿದರು, ಅದನ್ನು ನಿಷೇಧಿಸಿದರು ಮತ್ತು ತೀವ್ರವಾದ ಪರಿಣಾಮವನ್ನು ಎಚ್ಚರಿಸಿದರು. ಮುಚ್ಚಿದ ನಂತರ. http://www.lingayatreligion.com/Hardekar_Manjappa.htm